Elämää infektioastman kanssa | Puutalobaby\nElämää infektioastman kanssa\nTämä postaus on julkaistu kaupallisessa yhteistyössä Allergia-, iho- ja astmaliiton kanssa.\nMeidän esikoisella on infektioastma.\nEnsimmäisiin vuosiin kuului huolta. Sairastelulla ei ollut vielä ”nimeä” – ei siis tiedetty, miksi lapsi sairastaa, ja miksi hän sairastaa juuri näin niin kuin sairastaa. Tunnekirjossa oli yön pimeinä tunteina mukana myös epämääräinen pelko: voiko olla kyse jostain vakavammasta?\nKuva: Seppo Samuli. Kuvat on otettu uusimman Allergia, Iho & Astma -lehden juttua varten.\nTunnen edelleen hassun puristuksen tunteen vatsassa, kun vain ajattelenkin alkuaikojen ”apua, vauva on flunssassa ja tää on ihan kamalaa” -blogipostauksiani. Saatikka kun olen käynyt joskus vanhoja kommentteja lukemassa.\nSuperarvokkaan empatian ja myötäelämisen lisäksi sain myös ”höpsis, sairastelu kuuluu vain elämään” ja ”siitä se vastustuskyky kasvaa” -kommentteja. Ja myös esimerkiksi, että ”sairastelu on hyväksi vaan” ja ”meilläpä ei olla koskaan kipeitä (nenä vaan valuu aina)”. Päälle vielä sormi pystyssä opettavia ”ei flunssia kannata pelätä ja lukkiutua kotiin, se on huonoksi lapselle” ja ”olette liian neuroottisia” -kommentteja.\nNe ovat totta kai perusterveen lapsen kanssa ihan tavallisia kommentteja, ja (suurimmaksi osaksi) niillä ei tarkoitettu yhtään mitään pahaa. Mutta nyt voin sen sanoa ääneen: ai hitto, että ne silloin menivät ihon alle – kun samaan aikaan vauvan sairastaessa ihan selvästi vanhemmanvaistollaan näki, että nyt tässä ei ole kyllä kaikki ihan hyvin.\nEttä ei ole kysymys ”vain” flunssasta ja parin päivän levosta. Koska me ei oltu perusterveen tavallisen perheen tilanteessa – vaikka me se silloin tajuttiinkin vasta vain alitajuisella epäilystasolla.\nVoi hitsi jos vaan olisi silloin ollut jo lapsen sairastamiselle ”nimi” ja vertaistukea muista vastaavassa tilanteessa olevista perheistä! Voi kun pääsisin aikakoneella niihin vuosiin takaisin kertomaan itselleni sen, mitä me nyt tiedetään!\nVasta toisen lapsen (perusterveen) saatuani tajusin, miten joissain perheissä tosiaan se lapsen flunssa on laatua ”ei moksiskaan”. Vähän vuotaa nenä ja pari kertaa yskitään, ehkä kuumepäivä tai pari. Ei sitä silloin välttämättä hoksaa, että jossain toisessa perheessä ”tavallinen flunssa” voi kirjaimellisesti pysäyttää elämän moneksi viikoksi – ja viedä sairaalaan asti.\nJa että miksi silloin ei lähdetä leikkitreffeille ”vähän vaan räkäisten” kavereiden kanssa.\nLapset ovat erilaisia ja yksilöitä – myös terveydentilaltaan.\nKuva: Seppo Samuli.\nNoina ensimmäisinä vuosina koin tosiaan usein painetta leikkitreffijärjestelyissä vieraampien, uusien ihmisten kanssa. Otetaanko riski, että sen jälkeen lapsi on pitkään kurja ja kipeä? Kuinka monesti voi varmistaa, että eihän kenelläkään vuoda nenä – ilman, että leimautuu neuroottiseksi?\n(vastaus: joskus sen leiman saa jo kerrasta)\nMitä tehdä, jos muissa perheissä sanotaan, että ”ollaan me terveitä” ja tavatessa ensimmäisenä näkyy iloisesti vuotava nenä? Mitä vastata olankohautukseen ”no ei se enää tartuta”? Reagoinko jonkun avoimiin silmänpyörityksiin, voiko väittää vastaan ja selittää oma tilannetta? Onko pokkaa ottaa vauva kainaloon ja kääntyä ovelta takaisin ja ottaa vastaan se fakta, että selän takana supistaan?\nJa ei, ei ollut pokkaa lähteä kesken leikkitreffien pois. Silti tuntuu että supistiin – tosin se voi olla omaa kuvitelmaakin.\nJoel mutisi, että miksi edes menet mihinkään leikkitreffeille, kun sen jälkeen ollaan aina kipeitä. Toisaalta itselleni sosiaalisuus oli tärkeää. Se oli usein aika tasapainoilua.\n”Putkilääke” auttaa flunssan jälkeiseen pihinään. Kuva: Seppo Samuli.\nVoi miten paljon se sitten helpottikaan, kun joskus 3-vuotiaana saatiin tieto ja ymmärrys, että tämä on nyt infektioastma!\nSen jälkeen oli helppo treffejä sopiessa suoraan kertoa, että meidän lapsella on infektioastma ja siksi on tärkeää, että ette ole yhtään kipeitä. Wohoo, yhtäkkiä ihmiset paljon helpommin ymmärsivät! Toki tässä vaiheessa myös lapsiperheystäväpiiri oli muotoutunut sellaiseksi, että ihmiset olivat tutumpia. Oli ehkä löytynyt sellaiset ihmiset, joiden kanssa muutenkin synkkasi. Ehkä myös ne olivat karsiutuneet pois, jotka eivät ymmärtäneet, miksi niitä leikkitreffejä siirrettiin viisi kertaa ja miksi sitä vuotavaa nenää niin jatkuvasti kyseltiin.\nMutta koin, että monella tavalla tuo ymmärrys infektioastmasta oli positiivinen käänne – vaikka itse sairastaminen oli tuolloin päivähoidon aloittamisen aikana (siellä kun niitä räkäisiä neniä ei tietysti voi välttää) pahimmillaan. Päivähoidosta oltiin varmaan yhtä paljon poissa kuin paikalla. Mutta silloin oli nimi, oli tieto – ja ensimmäistä kertaa alkoi löytyä vertaistukea.\nBlogissa en tästä juurikaan kertonut, koska olin (myönnän) ministi traumatisoitunut niistä alkuaikojen kommenteista. Nyt kuitenkin päätimme antaa haastattelun Allergia, Iho & Astma -lehteen, joka ilmestyi juuri viikko sitten. Tämän ”ulostulon” myötä ajattelin kertoa asiasta – ja etenkin omista menneistä tuntemuksistani – näin täällä blogissakin.\n(lapsen sairauskertomukseen en edelleenkään sen tarkemmin mene)\nAjattelen nimittäin näin: aina on joku, joka ei vieläkään tätä ymmärrä. Vieläkin joku sanoo mielessään, että höpö höpö, flunssat parantuvat flunssaamalla.\nMutta sitten joku voi olla samassa tilanteessa kuin me silloin vuosia sitten. Voiko tämä kertomus auttaa jotakuta? Ehkä joku ajattelee juuri nyt mielessään, että ei hitsi, tämähän kuulostaa just samalta kuin meillä. Jollekin ehkä herää ajatus, että voisiko heilläkin lapsen sairastamisessa olla kyse infektioastmasta. Ja joku muu saa ehkä vertaistukea juuri oikeaan hetkeen sairastamisen keskelle. Ehkä joku lukee tämän, kun on pihisevän lapsen kanssa osastolla – ja ehkä kokee jotain hassua lohtua kuullessaan, että hei mekin ollaan oltu siellä.\nJa että tästä selviää! Että infektioastman kanssa on mahdollista elää hyvää, iloista, positiivista elämää!\nAllergia-, iho- ja astmaliitto on minulle entuudestaan ihan valtavan tuttu ennen kaikkea tästä allergiatunnuksesta – tämän merkin varmaan tunnistaa ihan jokainen?\nOlen itse ollut lapsena voimakkaasti atooppinen, ja muistan hyvin merkin jo siltä ajalta. Ja nyt meidän perheessä on kaikilla neljällä atooppinen iho, ja yksi on päälle vielä tuoksuille herkkä.\nTuo logo on siis meille sellainen luottomerkki, josta me tunnistetaan meidän perheelle ”turvalliset” tuotteet, on sitten kyse pesuaineista, kosmetiikasta tai vaikka vessapaperista.\nVasta joskus muutama vuosi sitten hoksasin, että Allergia-, iho- ja astmaliitto on muutakin kuin tuo pelkkä merkki. Tämähän on tosiaan liitto, jolla on tosi paljon kaikenlaista toimintaa ja vertaistukea! Ja tosi hyvät nettisivut, josta löytyy valtavan paljon tietopaketteja ja vertaistukea erilaisiin sairauksiin ja oireisiin – ja sellaista positiivista kannustusta hyvään elämään, sairauksista riippumatta.\nEsimerkiksi atooppisesta ihosta löytyy hyvää tietoa täältä ja kattava tietopaketti pdf-muodossa täällä. Lasten astmasta voi lukea lisää täällä ja tietopaketti löytyy tästä.\nLiikunta tekee hyvää! Ja meillä kaikenlaista keikkumista riittää! Kuva: Seppo Samuli.\nKannattaa tsekata myös Allergia-, iho- ja astmaliiton Facebook-sivu sekä Instagram, jota usein ylläpitävät (ihanat, aidot ja samastuttavat!) vapaaehtoiset some-lähettiläät. Itse olen seurannut molempia kanavia jo pitkään, iso suosittelu!\nTänä talvena päätin ”syventää” suhdettani Allergia-, iho ja astmaliittoon liittymällä ihan jäseneksi asti. Alkuun ajattelin niin, että liitto on jo nyt antanut meidän perheelle paljon (tietoa, vertaistukea somessa ja allergiamerkin näppäryyden), että voisin ”antaa takaisin”. Eli tukea toimintaa, joka helpottaa monen elämää ja tuo lisää elämänlaatua.\nMutta kun tarkemmin tutustuin jäsenyyteen, niin sehän ihan yllätti.\nEnsimmäiseksi yllätti hintalappu – positiivisesti – se on nimittäin vain 27 euroa vuodessa, oho! JA se kattaa samalla maksulla kaikki perheenjäsenet.\nJa toiseksi yllätti myös se, että tämähän ei olekaan vain ”minä tuen liittoa” -juttu, vaan sieltä saa itsekin jäsenmaksulla vaikka ja mitä.\nEnsinnäkin tuo Allergia, Iho & Astma -lehti, jossa meidänkin tarina on nyt kerrottu. Lehti ilmestyy neljä kertaa vuodessa – ja on muuten tosi hyvä lehti. Lisäksi liitolla on paljon vertaistukea niin livenä kuin verkossakin, ja liiton kautta saa uusinta tietoa allergiasta, astmasta ja ihosairauksista.\nJA siellä on paljon erilaisia jäsenetuja, kuten alennuksia tuotteisiin (esimerkiksi Myllymuksut ja Tohvelisankari) tai matkailuun (esimerkiksi kylpylöitä ja Viking Line).\nAlueellisilla paikallisyhdistyksillä on myös omia etujaan – itse olen nyt niin uusi jäsen, että vielä vähän pää pyörällä kaikesta, mutta esimerkiksi Helsingin Allergia- ja Astmayhdistyksen (eli ”mun” yhdistys) helmikuun jäsenkirjeessä oli tarjolla mm. kässäkerhoa, tuoksutonta ennakkoensi-iltaa uuteen James Bond -leffaan, vertaistreffejä ja keskusteluryhmiä (myös lapsiperheiden oma ryhmä) ja omia alennuksia suolavalaisimiin ja lyhtyihin ja ja ja…\n…että sanotaanko että aika paljon.\nEli tuossa kyllä todella saa enemmän kuin mitä maksaa.\nLisätietoa jäsenyydestä ja jäseneksi liittymisestä täällä.\nIso suosittelu siis, jos teidänkin perheessä on allergiaa, astmaa tai ihosairauksia!\nOmista viime vuosien kokemuksista haluaisin vielä painottaa vertaistuen tärkeyttä. Hakekaa ihmiset vertaistukea muista saman kokeneista! Esimerkiksi just flunssakeskustelut perusterveiden ja infektioastmasta kärsivien perheiden välillä voivat olla hedelmällisiä ja antoisia, jos keskusteluyhteys ja ymmärrys molempiin suuntiin toimii.\nMutta jos keskustelee samoja oireita ja fiiliksiä jakavan kanssa, niin se antaa vaan vielä niin niin niiiiiin paljon enemmän.\nAi että, just se ”niin meilläkin!” -fiilis! Sitä tajuaa, että ei painiskele asioiden kanssa yksin – ja saa hyviä vertaisvinkkejä tosi moneen asiaan.\nKaikki Allergia-, iho- ja astmaliiton Facebookissa toimivat vertaistukiryhmät löytyvät näppärästi listattuna täältä.\nJa mitä kuuluu meidän perheen infektioastmalle nykyisin? Hyvää, kiitos kysymästä!\nPahin vaihe oli 3-5 -vuotiaana, mutta lapsen kasvettua oireet ovat helpottaneet huomattavasti. Voisin sanoa ”lähes kokonaan” ja koputtaa sitten puuta. Flunssan jälkipäivinä lapsella on koulussa ”putkilääke” (avaava lääke) repussa mukana, mutta tämän talven aikana sitä ei ole tarvinnut ottaa koulupäivän aikana vielä kertaakaan. Tässä vaiheessa ajattelemme optimistisesti, että jossain vaiheessa infektioastma on vain muisto enää.\nEmme koe, että infektioastma rajoittaisi meidän elämää nykyisin enää ollenkaan. Silloin aiemmin toki leikkitreffejä peruuntui, ja harrastuksiin ja päivähoitoon tuli paljon poissaoloja. Nykyisin flunssat ovat kuitenkin meilläkin useimmiten ”vain flunssia”, vaikka varmaan edelleen vähän herkemmin pidämme lepopäiviä pienissä kröhissä kuin mitä moni perusterveen taustan omaava pitää.\nLapsi itse ei ole infektioastmasta moksiskaan eikä kukaan kaveri ole siitä mitään ikävää koskaan sanonut. Harvemmin sitä edes arjessa huomaa. Joskus joku on kysynyt, että mikä tuo lääke on, ja lapsi on sitten selittänyt. Sillä selvä – ja leikit jatkuu. Onhan monilla muillakin erilaisia ominaisuuksia, sairauksia tai lääkityksiä. Noita ”putkilääkkeitäkin” on ollut muillakin.\nKun tuon jutun toimittaja kysyi, miltä tuntuu kantaa lääkettä koulurepussa, lapsi vastasi:\nAllergia, Iho & Astma -lehden juttu löytyy täältä, mutta harmi kyllä se on vain jäsenille luettavissa kokonaan. Hyvä syy lisää liittyä pikaisesti jäseneksi, hih!\nLääke kulkee flunssan jälkeen varalta ekaluokkalaisen repussa mukana. Kuva: Seppo Samuli.\nOnko teidän perheessä kokemusta lapsen (tai aikuisen) astmasta, allergioista tai ihosairauksista?\nEtenkin infektioastma-vertaistukikertomukset erittäin tervetulleita! Nyt, kun olen tämän näin blogissakin kertonut, oikein palan halusta kuulla teidän muidenkin blogituttujen tarinoita – varmasti kaikki nämä vuodet on täällä ollut kuulolla muitakin samantyyppisillä kokemuksilla, onko?\nKännykkä pois lapsia hakiessa\n10.2.2020 at 14:14\nJa sieltä se tuli! Nimittäin tieto että mikä mun kaksvuotiasta vaivaa. Nyt siirryn googlen ääreen, suuri kiitos! <3 Ihme että vaikka on ihan päivystyksessäki käyty avaavaa lääkettä saamassa, niin ei kukaan oo tästä meille puhunu…\n10.2.2020 at 14:18\nOh <3 <3 <3\nMe käytiin myös alkuun päivystyksessä ja rasituskokeissa ja ja ja... Alkuun hoidettiin vain akuuttia oiretta noissa päivystyksissä. Mutta vähitellen asia selvisi, ja saatiin myös hoitava lääke (avaavan lisäksi) - sen & ajan kulumisen myötä on niin paljon helpottanut, toivottavasti teilläkin menee noin! <3\n10.2.2020 at 17:40\nJos en ihan väärin muista, jatkoselvittelyt lapselle pitää tehdä, jos kolmesti menee henki ahtaalle flunssan yhteydessä (ns. obstruktiivinen bronkiitti). Jatkot tarkoittaa yleensä avaavan ja mahdollisesti hoitavan astmalääkkeen aloitusta lastenlääkärin seurannassa. Onneksi ikä parantaa paljon, mutta ei se auta jos lapsi hinkuvinkuu tässä ja nyt.\n10.2.2020 at 22:53\nVoi hyvinkin olla, että noilla main meilläkin selvittelyt alkoi – tosin mentiin sitten aika pian yksityiselle puolelle, kun lapsella on onneksi vakuutus ja tuntui hoituvan nopeammin siellä. Ja kyllä, ikä parantaa paljon ja sopiva lääkitys myös!\n11.2.2020 at 12:26\nAhaa! Meille vain annettiin toisen kerran jälkeen resepti avaavaan, että antakaa tätä sitten seuraavissa flunssissa kotona jos menee ahtaalle, että ei tarvi lähteä päivystykseen.. Oisko viis ahasta flunssaa nyt takana, eli voinki alkaa ens kerralla vaatia lisää hoitoa. Kiitos tiedosta!\n10.2.2020 at 14:49\nKiitos asian jakamisesta!!\nMeillä hyvinkin terveen esikoisen jälkeen kuopuksella oli ensimmäiset hengityspihinät 5 kk:n iässä. Silloin vietettiin lähes viikko osastolla RS-viruksen kourissa. Ihan kamalaa oli. Sen jälkeen pitkään pelotti jokainen flunssa, ja niitähän riitti, kun vanhempi lapsi kävi päiväkodissa. Lisäksi erityisesti poikalapsia vaivaava kurkunpääntulehdus on tullut tutuksi. Aivan hirveää herätä keskellä yötä lapsen haukkuvaan ääneen ja hengitysvaikeuksiin!\nKiitos hyvien lääkäreiden ja sopivien lääkkeiden, epätietoisuutta ei ollut meillä kauaa, ja koko ajan lapsen kasvaessa on helpottanut.\nMutta silti, edelleen heti kun alkaa nenä valua, niin minun yöunet on lähinnä yskäisyjen kuulostelua ja putkilääkkeet on kyllä aina mukana, myös yhden yön reissuissa!\nKiva kuulla, että teillä(kään) lapsi itse ei ole moksiskaan asiasta. <3\n10.2.2020 at 16:43\nOi, nuo kurkunpääntulehdukset on myös tosi hurjan kuuloisia (kop kop puuta), niistä meillä ei ole itsellä omakohtaista kokemusta, mutta on kuultu muilta noista – uihh. Ja voi tosi pienenä ollut teillä jo tuo RS, voi pikkuista <3\nMulla on kans jäänyt vähän "pelko päälle" ja myönnän, että edelleen tämän lapsen kanssa seurailen, että hengittäähän tasaisesti. Vaikka vaikeista ajoista on tosiaan jo vuosia. Mutta jotenkin se jää jonnekin selkäytimeen vähän niin kuin refleksiksi.\nIhana kuulla, että teilläkin helpottunut lapsen kasvaessa! Olen ymmärtänyt, että usein nämä tosiaan helpottavat ja jopa kokonaan poistuvat lapsen kasvaessa, optimistisesti ajattelen että näin käy meilläkin/on jo lähes käynyt, kop kop puuta toivottavasti :)\n10.2.2020 at 15:14\nAstma, atooppinen iho ja muut allergiat ovat hyvin tuttuja. Astma vaivaa onneksi lähinnä vain minua ja sen suhteen yritän pyhittää levolle useamman päivän flunssan yhteydessä ja nostaa lääkityksen tappiin. Lapset ovat onneksi tämän suhteen perusterveitä, joten meillä on vain tuota normaalia flunssaa.\nMutta se iho! Minulla ja lapsilla on atooppinen iho. Kuopuksella oli pienenä hyvä iho, mutta kiinteisiin siirryttäessä ihon kunto huononi. Syytä ei ole oikein saatu kiinni. Tällä hetkellä kädet ovat hänelläkin todella kuivat.\nJuurikin ihon huonosta kunnosta johtuen meillä pestään kaikki vaatteet hajusteettomalla (ja hyväksi todetulla) yhdellä merkillä. Uudet vaatteet myös pestään aina ennen käyttöä. Tämä on hiukkasen ongelmallista, kun muksut yleensä haluavat kiskoa lahjavaatteet heti päälle :D (Joten poikkeuksiakin tulee…)\nSamaten on todella tarkkaa mitä pesuaineita, rasvoja yms muita kemikaaleja käytetään. Ihoterveiltä ihmisiltä tähän ei yleensä heru mitään ymmärrystä. Olen myös kuullut usein, että ei saa peseytyä usein jos iho on huonossa kunnossa. Joillekkin tämä voi auttaa, mutta tähän meidän ihoon ei. Jos ei ihoa pese päivittäin, niin se alkaa kutista ja kipeytyy. Johtuu varmaan siitä, että on osittain allerginen itselleen :D\nYmmärrän siis hyvin tuon nuhanenä kyselyn. Itse kyselen lemmikkien perään facen kirppiksillä ja kerron kylään tulijoille, että valitettavasti meille ei voi tuoda lemmikkejä sisälle, ei edes eteiseen. (Tämäkin on yksi asia johon monelta ei heru ymmärrystä, että allergia ei ole oma valinta ja kyllä se hetkikin on liikaa).\n10.2.2020 at 16:53\nMeillä on koko perheellä ollut atopian kanssa hyviä ja huonoja kausia – molemmilla lapsilla oli hankalat kaudet joskus 3-vuotiaana vuorotellen, mutta nykyään pysyy hyvin kurissa rasvaamalla ja reagoimalla nopeasti pieniin ihottumakohtiin ennen kuin leviää (ja jopa tulehtuu). Osansa tekee varmaan myös tämä Espanjan ilmasto! Toisaalta täällä on tuskaa näiden paikallisten tuotteiden kanssa, kun saippuat tuntuu että ”polttaa kädet verille”, nyt on toisella lapsella aika pahassa kunnossa erityisesti ranteet. Samoin pyykinpesuaineesta onnistuin yhtenä vuonna saamaan itselleni niin sitkeän ihottuman ”alusvaatealueille” (kröhäm TMI) että sitä en meinannut millään saada talttumaan. Että joo tuotteilla todellakin on väliä, meillekin. Toissa jouluna oltiin viikko huvilassa ja käytettiin siellä ollutta käsisaippuaa – sen jälkeen koko porukalla kädet ihan kamalassa kunnossa. Saa olla aika tarkkana noissa! Mutta onneksi hyvin pysyy kurissa, kun vaan valitsee sopivat tuotteet (ja kuljettaa vaikka Suomesta jotain niin kuin me tehdään).\nJa kyllä, myös eläinallergia on sellainen, jossa on varmasti vaikea saada joskus ymmärystä. Ja just näin: se allergia tosiaan ei ole oma valinta, ja erilaisten allergioiden vahvuudet myös valtavasti vaihtelee pienestä ”no ei se mitään haittaa”:sta isoihin ja vakaviin (jopa hengenvaarallisiin) oireisiin. Ehkä jos on nähnyt lievästi oireilevia jonkun asian suhteen, on vaikea hoksata, että jollekin sama allergia voi olla hyvin vakava juttu.\n10.2.2020 at 15:53\nTyttärellä oli myös infektioastma pienenä, ja tuossa 1-2 luokalla se hävisi kokonaan. Mulla oli siitä ”hyvä onni” että mulla on kaveri jolla on kokemusta asiasta ja kuvailin oireita hänelle kun tyttö oli alle vuoden ikäinen, ja hän sitten käski heti mennä päivystykseen kun näyttää siltä että ”olkapäät kohoavat” hengittäessä kun on flunssa. No me mentiin, ja heti pitikin ottaa avaavaa. Ensimmäinen lääkäri antoi aika yksityiskohtaiset ohjeet lääkkeen määristä, ja kun seuraavalla (pahemmalla) kerralle mentiin ihan lastenklinikalle saakka päivystykseen, niin siellä lääkäri käski ottaa niin kauan kunnes tuntuu että auttaa. Näin ruvettiin tekemään, vaikka järeämpää lääkettä käytiin kyllä päivystyksessä vielä pari kertaa hengittämässä.\nParina ekana vuonna oli sairausvakuutus kullan arvoinen, mutta sitten oikean lääkityksen kanssa (oranssi inhalaattori ja sininen inhalaattori) alkoi homma tasaantua. Aika monta vuotta oli kuitenkin kauhea pelko persuuksissa aina kun kuului lapsen huoneesta yskäisy… ”ei kai nyt taas!” Muistan kun alkuaikoina nukuin tytön kanssa sohvalla puoli-istuvassa asennossa kun oli pahin flunssa ja yskä – sillä tavalla hän sai parhaiten nukuttua. Ja ai niin, tytöllä ei ollut useinkaan vatsatautia, mutta oksennuksen kanssa tultiin tutuiksi, kun yski välillä niin paljon että oksennuskin tuli :(\nMä oon kyllä todella helpottunut siitä mun kaverista, koska muutama vuosi sitten kuulin yhdestä tapauksesta jossa 1v lapsi oli valitettavasti menehtynyt tähän. Ei ollut saanut henkeä ja ambulanssi ei ollut ehtinyt ajoissa paikalle :(\nJännä kyllä miten se lähti ihan kokonaan lapsen kasvettua. Nyt ei ole flunssaakaan ollut muutamaan vuoteen (kop kop) ja jos välillä on yskinyt, niin se ei ole johtanut mihinkään pahempaan. Mahtavaa.\nMutta vaikka olisi perusterve lapsi, niin ei se huoli mihinkään katoa :D – poika on ollut todella terve koko lapsuutensa, ja nyt mua huolettaa että sillä ei ole vastustuskyky kehittynyt ja isompana se onkin sitten oikeen rankalla kädellä kipeänä – varmaan miesflunssassa joka talvi??\n10.2.2020 at 22:58\nVoi toivotaan, että meilläkin ”häviää” just nyt näillä main, nyt tosiaan vaikuttaisi (edelleen se kop kop puuta) siltä. Olin ihan ihmeissäni, kun oli ensimmäiset tavalliset flunssat (ilman jatko-oireita) ja sitten vielä ensimmäiset LIEVÄT flunssat, oho. Tuntui, että voiko tämä olla tottakaan :D\nVoi teillä kävi hyvin (tavallaan), että kaverilla oli kokemusta ja tunnistitte ajoissa! Meillä muuten myös muutamia kertoja ”järeämmällä annostuksella” (terveysneuvonnan ohjeiden mukaan) selvittiin ilman yöllisiä päivystysreissuja, mutta olihan ne aika kuumottavia öitä… Ja sitten taas myöhemmin tasaantuminen ja ”hallintaan pääsy” tuli sitten meilläkin – eli kyllä, kyllä, nyökyttelen täällä, hyvin samantyyppisiä kokemuksia!\n10.2.2020 at 16:38\nMeilläkin on esikoisella ilmeisesti jonkinlaista astmaa, kun usein rasituksen jälkeen alkaa yskittää ja hengitys ei kulje. Käytiin kerran keuhkojen testauskokeissakin mutta silloin ei paljastunut mitään. Lapsi on myös hyvin atooppinen. Itse uskon että atopiaan löytyy helpotusta kunhan syy vaan löytyisi, en usko että ”iho vain on sellainen”. Täytyy siis vaan jatkaa etsimistä..!\nHienoa kuulla miten sujuvasti teillä arki jo sujuu ja että lapselle asia on ok! Voin kyllä hyvin kuvitella miten ne flunssakommentit on silloin aiemmin vaivanneet. Kyllä vanhemmat usein vaan tietää. <3\n10.2.2020 at 23:28\nMekin käytiin kerran rasituskokeet ja niissä ei ollut mitään – tosin siitä on pitkä aika jo, mutta toisaalta flunssien ulkopuolella ei ole ollut oireitakaan, vain flunssien yhteydessä. Jossain vaiheessa oli puhetta, että jos ei lähde helpottamaan, uusitaan rasituskokeet (yksityisellä), mutta sittenpä se vaan alkoikin helpottamaan, onneksi :)\nJa joo, se on vaan kumma, miten se vaisto jotenkin vaan usein kertoo jotain. Mä silloin ihan-ihan tuoreena äitinä (hiljaa mielessäni) protestoin, että ”ei mulla ole mitään äidinvaistoa, mistä mä muka sellaisen olisin saanut”, kun vaikka neuvolassa kehotettiin kuuntelemaan äidinvaistoa jossain asiassa, mitä pähkäilin. Ja nyt se ihan naurattaa. Ei sitä mistään saakaan, se vaan kasvaa <3\n10.2.2020 at 16:41\nMe ollaan päästy oikeasti tosi vähällä. Nuoremmalla todettiin astman kaltainen yskä (en enää muista tarkalleen milloin) ja saatiin Ventoline-resepti ja ohjeet että aina jos alkaa yskimään vaakatasoon mennessä kannattaa antaa lääke ihan ennaltaehkäisevänä ettei lima pääse kertymään ja sitä kautta tauti pitkittymään. Tuo ennaltaehkäisy on meillä toiminut hyvin eikä sellaisia monen viikon yskäkröhinäputkia ole ollut lääkkeen aloituksen jälkeen. Meille myös lupailtiin että ongelma todennäköisesti helpottaa kun ikää tulee lisää ja röörit kasvavat ihan fyysisesti isommaksi.\n10.2.2020 at 23:02\nTosi kiva kuulla! Ventoline on kyllä tosi toimiva lääke, tai meillä siis myös ollut todella hyvä avaamisessa! Ja niin ihanan nopeasti helpottava (silloin kun helpottaa, välillä ei riittänyt). Meillä tarvittiin välillä vähän muutakin, mutta pääasiassa tuo – ja sitten tosiaan tuo kasvaminen on auttanut. Veikkaan, että meilläkin ihan tosiaan röörit kasvaneet isommiksi, niin vaiva helpottanut.\n10.2.2020 at 17:02\nTäällä 13-vuotias miehen alku, jolla infektioastma todettu 1-vuotiaana. Pariviikkoisesta asti flunssia flunssien perään ja korvakierre. Kun saatiin ensimmäiset putket korviin niin alkoi astmaoireilu. Pystyin monessa kohtaa samaistumaan tekstiisi. Muistan kun usein aina yöaikaan henki alkoi mennä niin ahtaalle, että piti lähteä päivystykseen spiiralle. Ne automatkat oli karmeita…itse ajat yöllä ja lapsi istuu ja yskii takapenkillä ja mietit, että vieläkö se saa henkeä. Ainainen huoli oli tuolloin. Ja flunssasta parantuminen todella kesti kauan ja seuraava häämötti jo nurkan takana. Kouluiässä alkoi helpottaa ja nyt mennyt melkeinpä ohi, ehkä tietyn tyylinen oireilu edelleen kuuluu hänen flunssiinsa tällä taustalla. Muuten perheestämme löytyy allergiaa ja atopiaa. Koivun siedätyshoitoa käy yksi lapsi parhaillaan läpi.\n10.2.2020 at 23:06\nMeilläkin tähän on liittynyt (vai liittyykö yhteen, en tiedä, mahdollisesti) myös korvatulehduksia. Putket olivat korvissa, nyt ne ovat juuri irronneet itsekseen, saas nähdä pärjätäänkö jatkossa ilman.\nJa kyllä, jaan tuntemukset <3 Kuulostaa niin tutulta, ihan tuota helpottamista myöten. Ja samoin allergiaa ja atopiaa meillä. Siitepöly taitaa tuolla Joelilla olla meidän perheessä hankalin. Lapsilla on joskus saattanut sekoittua flunssiin myös siitepölyoireet.\n10.2.2020 at 17:23\nVoi että, kuulostaa tosi rankalta ja dramaattiselta. Voimahaleja näin jälkikäteenkin! Kauheita ne ihmiset, jotka sinut ovat leimanneet neurootikoksi, ethän sinä ole sitä ollenkaan!\n10.2.2020 at 23:07\nKiitos! Ja jännä juttu, vaikka voimahalit tulivatkin näin jälkikäteen, ne nyt kyllä jotenkin aivan hirmuisesti lämmittivät <3 Kauniisti sanottu, iso kiitos siis! <3\n10.2.2020 at 17:49\nTutulta kuulostaa! Esikoisella vauvasta lähtien atooppista ihottumaa, infektioastma tuli kuvioihin 2-vuotiaana ja siitepölyallergiakin vielä siihen päälle. Nyt koululaisena pahimmat oireet jo helpottaneet, mutta säännöllinen päivittäinen lääkitys edelleen käytössä, ja toki siitepölyaikaan vielä lääkitys siihenkin. Rasvaakin kuluu koko perheessä melko runsaasti, mutta tähän kaikkeen on jo niin tottunut, ettei sitä osaa enää ihmetellä. Tämä on nyt meidän arkea! Silloin vuosia sitten vertaistuki olisi kyllä ollut ihan paikallaan, jokaisesta yskäisystä sai olla sydän syrjällään :/ Toki niitä yskäisyjä edelleen kuuntelee tarkemmalla korvalla, mutta enää ei onneksi tarvitse päivystykseen kiirehtiä heti ensimmäisen rykäisyn kohdalla.\nTsemppiä teillekin sinne infektioastma-arkeen! Onneksi tämä on sairaus, jonka kanssa pärjää suhteellisen hyvin, kunhan vaan muistaa hoitaa sitä huolellisesti. Meillä se luultavasti kulkee esikoisen mukana läpi hänen elämänsä jollain tapaa, mutta sellaista se nyt vaan on. :)\n10.2.2020 at 23:11\nTuntuu jotenkin niin kivalta lukea näitä – miten samantyyppisiä tuntemuksia ja ajatuksia! Mullakin on (nyt, kun on jo helpottanut – hyvä se nyt on varmaan sanoa) just sellainen olo, että tämän sairauden kanssa pärjäilee kyllä – toki se on vain meidän tapaus, jossa pärjäilee, totta kai jollain on varmasti superisti pahempaa ja sellainen fiilis, että EI MUUTEN PÄRJÄILE. Ja just silloin, kun lääkitys ei ollut vielä olemassa ja sairaudesta ei ollut täysin tietoinen, niin se tuntui paljon raskaammalta kuin sitten myöhemmin.\nMutta etenkin tällainen paranevaan päin oleva infektioastma-arki voi tosiaan olla oikein hyvää arkea! <3 Ja tosiaan juuri tämäkin, että lääkityksiin ja rasvailuihin tottuu, ja sittenhän ne ovat sitä arkea <3 Pahinta olivat ne kovat ja kurjat sairastelut pienen lapsen kanssa, mutta se sellainen postiivinen perusviesti saman asian kanssa akuutimmin painiville voisikin olla juuri se, että useimmiten se sitten helpottaa tosiaan lapsen kasvaessa <3\n10.2.2020 at 17:54\nMeidän nyt 4v tytöllä diagnosoitiin kesällä 2019 infektioastma. Sitä ennen neiti ehti sairastaa 3kk iässä rs-viruksen ja useita keuhkoihin mennyttä flunssaa joista kaksi johti keuhkokuumeeseen. Jokainen ”pikku flunssa” meni yksinkertaisesti aina keuhkoihin ja ennen kun saatiin lääkitys kohdalle, jouduimme valvomaan jokaisen pienenäkin alkaneen flunssan aikana öitä lähes tauotta yskivän lapsen kanssa. Kohotettiin sängyn päätyä yöksi ja laitoin vesihöyryä pöhisemään sängyn viereen mutta näistä ei tuntunut olevan mitään hyötyä. Saimme kotiin käyttöön jo isoveljelläkin käytössä olleet Ventoline ja Flixotide lääkkeet, joita lääkäri määräsi aina 2 viikoksi kerrallaan. Yskä helpotti aina muutamassa päivässä lääkkeiden aloituksen jälkeen mutta pahan flunssakauden aikana palasi lääkkeen lopettamisen jälkeen aina uudestaan. Lopulta toivoin terveyskeskuksesta että saisimme lähetteen sairaalaan astmatesteihin, josta saimme diagnoosin. Tämän myötä oma ajattelukin on muuttunut lääkityksen suhteen, emme esim. lopeta lääkitystä välittömästi oireiden helpottaessa ja saamme reseptit uusittua helpommin ilman sitä, että joutuisimme varaamaan joka kerta lääkärille ajan reseptiä varten. Nyt elämä on normaalia liikunnallisen tytön kanssa infektioastmasta huolimatta eikä jokaisen räkätaudin kohdalla tarvitse ahdistua siitä, että koska taas joutuu lähtemään päivystykseen kun lapsi ei saa henkeä ja yskii tauotta.\nKiitos tästä kirjoituksesta, taidanpa liittyä liittoon myös kun perheessä on tämän astmastikon lisäksi atooppista ihoa muilla perheenjäsenillä!\n10.2.2020 at 23:22\nVoi kuulostaa tosi raskaalta ja kurjalta tuo teidänkin sairastelu <3 Ja noin pienenä sairastettu rs-virus, voi pikkuista! Ja just se huoli ja se, että kaikkensa tekee <3\nIhan mahtava, että teilläkin on elämä helpottanut just lääkitysten myötä - ja varmasti tuo liikunnallisuus on just hyvä! Meillä myös päästy tilaan, jolloin flunssa voi olla vaan flunssa, eikä tarvitse miettiä päivystyksiin lähtöjä tai kuunnella itse hereillä hengityksen laatua. Ja nämä on isoja juttuja! <3\nJa hienoa, jos tekin liitytte liittoon, itse koin sen nyt liittyessäni kans sellaisena tosi luontevana juttuna. Tosiaan atopiaa täällä myös koko porukalla! Just laitoin lapselle Apolaria ranteisiin ennen nukkumaan menoa <3\n10.2.2020 at 20:40\nMeillä tuttuja kavereita on sekä allergia että atooppinen iho. Omalla kohdalla siitepöly- ja eläinallergiat lapsesta asti ja ainainen ihon rasvaus, argh. Mutta silti tuli yllätyksenä, kun omalta nakerolta todettiin ison reaktion jälkeen ruoka-aineallergioita ja myöhemmin atooppisen ihon ekseema. Ruoka-aineallergiaan hän oireili ja oireilee pääosin vatsallaan ja mua harmittaa kovasti, että allergiat tajuttiin vasta yli 1v. iässä (siinäpä selitys miksi vauva oli itkuinen ja ”vaikea”, hänellä taisi olla koko ajan paha olla *niiisk*). Onneksi allergiat on lievittyneet ja vahinkoaltistukset silloin tällöin ei hajoita pakkaa (altistusta harrastetaan kyllä säännöllisesti ja edelleen, mutta mieluiten hallitusti). Koulussakin voi syödä ilman erityisruokavaliota (paitsi voi Helsinki, miksi kasvisruuissa on niin usein quornia, se kun on vatsakivun suhteen ihan kamala, pahimmassa tapauksessa molemmissa ruuissa on tuota epämääräistä sieni-munakomboa :/ … tosin muuten kouluruoka on tosi jees ja mahtavaa että joka päivä on kaksi vaihtoehtoa joista valita).\nMeillä onni on että löydettiin hyvä allergialääkäri. Hänen kautta on hoitunut allergiahuolet ja sitten myöhemmin atooppisen ekseeman kampitus. Lapsella kun sormien iho aukeaa ja tulehtuu, niin tuntuu todella kurjalta (etenkin jos sattuu olemaan niin, että tuo lapsi on päiväkodissa ja rakastaa hiekkalaatikkoleikkejä). Onneksi koululainen harvemmin on hiekkisellä enää ja sormien iho onkin ollut parempi kuin aikoihin.\nMutta joo, sattuneesta syystä löytyy kortisonivoiteet ja antihistamiinit perheen lääkekaapista. Plus (perus)voiteita jos jonkin sorttisia. Hajusteet on nounou ja eläimiä paijataan vaan kylässä. Allergiayhdistys on tuttu juttu ja lehteä oon lukenut 90-luvulta lähtien (äiti ollut jäsen mun lapsuudesta asti, mutta eipä oo tullut mieleen itse liittyä…).\n10.2.2020 at 23:36\nMeillä on muuten myös eläinallergiaa ja yksi ruoka-aineallergia ja niiden osalta on pilkkinyt mielessä käydä kans ihan allergialääkärillä – vaikka nämä meidän allergiat ovat siis sellaisia, että niistä selviää välttämällä. Mutta mielessäni pilkkii esimerkiksi sen ruoka-aineen suhteen sellainen, että voisiko sitä jotenkin hallitusti ja lääkärin valvonnassa altistaa/testata – edes siis että tietäisi, että kuinka paha se on. Tämän (suht helposti vältettävän) ruoka-aineen käyttö kun lopetettiin jo taaperoiässä ja tavallaan olisi ehkä hyvä tietää, että oliko se vaan ”liian vahvaa” tai jotain. Nääh, en mä tiedä, näitä tosiaan olisi kiva päästä kyselemään joskus lääkäriltä. Ehkäpä tosiaan voisi varata allergialääkärin (vaikka just yksityiseltä, kun meillä on vakuutus) Suomeen palatessa!\nSamanlaiset voidearsenaalit meilläkin kaapissa, heh. Ja hyvin sitä on oppinut hanskaamaan, että mitä missä vaiheessa laitetaan :)\n10.2.2020 at 21:09\nMeidän kahdella vanhemmalla lapsella on ollut infektioastma ja molemmat sairastivat myös kunnon korvakierteet. Kuopus on saanut astmalääkettä kerran pitkittynyttä flunssn yhteydessä. Sain itse myös aikoinaan osakseni silmien pyörittelyä kun pakotin kaikki meille tulevat käsienpesulle ( kuinka vaikeaa voi olla aikuisille tämä?!) ja siirsin leikkitreffejä jos kavereilla oli flunssaa.. mut sellaista se on. Jos ei toinen osapuoli ymmärrä niin se ei ymmärrä. Mutta ymmärrän täysin sua.\nMeidän onni oli et esikoinen sai diagnoosin alle 1v ja kun samat oireet toistui keskimmäisellä niin osasin kiikuttaa hänet samalle hyvälle lastenlääkärille. Meidän lapset nimitti inhalaattoreita norsulääkkeeksi,kun babyhaler oli kuin norsun körsä😀\nNyt kun isommat lapset on 10 ja 8 lääkkeitä ei ole tarvittu ottaa joka talvikausi ennaltaehkäisyyn enää eskari-iän jälkeen mutta viime kesänä esikoinen sai aivan yllättäen flunssan yhteydessä tosi pahan hengenahdistus kohtauksen. Useampaan vuoteen ei ollut tarvinnut enää piippuja. Onni oli et sattui olemaan kuopuksen astmapiippu matkassa kun oltiin retkeilemässä saaressa. Siitä sai sinä yönä avun ja seuraavana päivänä låäkäriltä topakamman lääkkeen. Mut kyllä säikäytti.\nTykkään muuten tosi paljon sun blogista, Kiitos kun kirjoitat!\n10.2.2020 at 23:41\nHahaa, mä passitan edelleen kaikki meille tulevat (no okei en aikuisista ystäviä, mutta sukulaiset kyllä) käsien pesulle meille tullessa :D Mun mielestä se AIVAN itsestäänselvyys, että kun tullaan ulkoa kotiin, niin käsien pesu hei, totta kai. Varsinkin jos on vaikka matkustanut julkisilla ja painellut hissinnappeja, koskenut kaiteisiin ym. :D En ole varma, olinko näin tarkka ennen lasta ja sairastamista – muistaakseni en.\nIhana tuo norsulääke <3 Hauska, kun näille tulee omia nimiä! Meillä se on tosiaan putkilääke. Ja jaiks tuota teidän tilannetta saariretkellä! Täytyypä muistaa itsekin, että vaikka tuntuu, että ei niitä kohtauksia enää tule, niin parempi kuitenkin pitää lääke mukana. Aivan varmasti säikäytti, hui!\nJa kiitos! Ihania sanoja <3 Kiitos itsellesi siis <3\n10.2.2020 at 21:23\nEn ole koskaan kuullutkaan tälläisestä kuin infektioastma. Ja mietin koko ajan kun luin, et hei mikä tää on ja millo kerrot perustietoja tästä. Toki kerroit oireista tms teiän kohdalla mut jäin kuiten kaipaamaan semmosta lyhyttä ns esittelyä :)\nMälsää, kun teitä ei kuunneltu ja otettu tosissaan saiasteluiden kans. Onhan se ihan perusterveellekin mälsää sairastaa. Useimmat onneksi varoo meilläkin, vaikka se kyllä toki tympeä lapsellekin kun joutuu perumaan menoja mut tympeämpi ois sairastaa…\n10.2.2020 at 22:09\nJoo siis tämän jutun ”faktaboksittomuus” johtui ihan siitä, että mä ajattelin, että en ”uskalla” alkaa kirjoittaa infektioastman kuvausta/oireita/hoitoa, kun en ole hoitoalan ammattilainen. Eli jos vaikka joskus joku tulee tänne tontille googlella etsimään infektioastman oireita yso hoitoa, etten sitten vaan välitä yhtään vääränlaista tai puuttellista tietoa. Ehkä vähän ylivarovaisuuttakin? En tiedä :)\nMutta siis meidän omalta osalta voin kertoa (kertomatta silti liikaa lapsen sairauskertomusta), että meillä infektioastma oli/on astman oireita infektioiden (flunssa) yhteydessä, ennen kaikkea vaikeutunutta hengitystä ja pihinää. Mutta ei kuitenkaan varsinaista astmaa, eli flunssattomaan aikaan myös oireet olivat kokonaan poissa, rasituskokeista ei löytynyt mitään. Jos nyt oikein olen ymmärtänyt, keuhkoputkien ahtaudella voi olla tekemistä tämän sairauden kanssa, veikkaan, että meillä sitä. Meillä tähän liittyi myös se, että lapsi sairastui huomattavasti herkemmin kuin muut (esimerkiksi siskonsa), eli oisko oikein sanoa ehkä hänen osaltaan, että alentunut vastustuskyky, ehkä…\n10.2.2020 at 21:25\nMulla todettiin rasitusastma 8-vuotiaana, esikoisella infektioastma 3-vuotiaana. Nykyisin voidaan molemmat kohtuu hyvin, mutta flunssakausina kukaan ei nuku kun yskitään keuhkojamme pihalle ja keväisin kumpikin tarvitsee avaavat ja hoitavat lääkkeet.\nEhkä tylsintä omassa taudissa on ollut ulkoilurajoitus keväisin. Muistan lapsena useamman kerran olleeni yksin sisällä, kun kaverit kirmasivat pihalla nauttimassa lämpenevistä keleistä. Näin jälkikäteen vanhempana kyllä ymmärrän rajoituksen, kun ainakin kertaalleen oli aika täpärä tilanne hengityksen kanssa. Jälkensä se kuitenkin jätti, enkä vieläkään osaa oikein ilahtua kevään saapumisesta. Kivointa taas oli päästä sairaalan askartelutilaan – ah, se oli taivas!\nOman lapsen kohdalla sit kyllä näki heti, mistä on kyse. Meillä pahin vaihe meni hyvin nopeasti ohi, mutta oli kieltämättä aika raskas siinä kun olin itse viimeisillään raskaana ja vielä jonkun matkaa vastasyntyneen kanssa. Nykyisellään vertaistukea löytyy puoli luokallista, kun astmaatikot sijoitettiin samaan luokkaan ja puhtaisiin tiloihin…\nMä huomaan, että mulle astma on vähän sellainen ”mitäs pienistä”. Hoidettavissa ja silleen. Mutta tähän nyt varmasti vaikuttaa se, että astma väritti omaa lapsuutta niin vahvasti, sen kanssa on oppinut elämään, omat (ja lapsen) oireet ovat helpottaneet ja toisaalta tällä hetkellä voimakkaammin huomioon otettavia diagnooseja löytyy taloudesta. Miehelle astma on selvästi vaikeampi asia. Omakin kanta olisi ehk erilainen, jos sairaalareissuja olisi lapsen kanssa ollut yhtä paljon kuin itsellä aikanaan ja ylipäätään hoitotasapaino huonompi. Nyt on päästy lopulta aika helpolla, kun pari kertaa on taidettu vain päätyä osastolle asti ja muutama kerta käyty hakemassa tujummat annokset avaavia. Muuten on pärjätty kotikonsteilla.\n10.2.2020 at 23:47\nHei tätä oli tosi kiinnostava lukea – että miten muistelet lapsena tuon kokeneesi! Alkoi herätä heti ajatuksia, että mitenköhän oma lapsi sen myöhemmin muistaa kokeneensa, toivottavasti samaan tapaan ”hehkä vähän haikeana, mutta normaalina elämänä” niin kuin sinäkin.\nSulla varmasti tosiaan oma astma vaikuttaa siihen, miten tyyni olet asian suhteen – ja sehän on hyvä! Koska siis mä oon ihan samaa mieltä, että hallinnassa olevana se on just näitä ”mitäs pienistä, on sitä pahempiakin”. Mutta eri asia sitten tosiaan, jos sairaus ei ole (vielä?) hallinassa ja lääkkeet kunnossa, niin toisaalta täältä meiltä löytyy myös kokemus siitä, miten rankkaa se oli. Ja just se vaihe,kun ei vielä edes tiennyt, että mistä on kyse. Mutta joo varmasti se just riippuu tuosta hoitotasapainosta, ja sen myötä ihan valtavasti toivoo tsemppiä niille, joila sitä vielä ei ole – ja just sitä toivonpilkahdusta, että elämä helpottaa, kun lapsi kasvaa ja sairaus tulee paremmin hallintaan ja oikeat hoidot just omalle lapselle löytyy!\n10.2.2020 at 22:04\nTätä se varmaan meilläkin on, seitsenvuotiaani on ollut kaksi viikkoa flunssassa ja ääni on vieläkin ihan käheä. Oli aivan hirveää valvoa hänen vierellään ja kuunnella hänen hengenahdistustaan ja rohisevaa hengitystään. Muistelen, että olisit kertonut jo aiemmin, että Silvalla olisi infektioastma ja sen liittyvän jotenkin keskosuuteen? Mutta ehkä olen nähnyt unta:).\nKurjaa, että olet joutunut kokemaan vähättelyä ja arvostelua samaan aikaan, kun olet itse ollut sydän syrjällään lapsen hengityksen pihinän ja hengenahdistuksen (?) kanssa.\nJotenkin tuntuu, että aito empatia ja toisen ymmärtäminen lähtisi siitä, että kuuntelee toista arvostelematta ja hyväksyen. Toinen ihminen ja toisen ihmisen kokemusmaailma, perhe, ja kulttuuri voi olla jo lähtökohtaisesti niin erilainen, ettei sitä voi välttämättä ymmärtää oman itsen kautta, vaan kuuntelemalla empaattisesti toista.\nJotenkin tuntuu, että kukaan ei kaipaa arvostelua tai ”hyvää tarkoittavia” neuvoja, kun ne yleensä lähtevät vain omasta itsestä käsin, olisi hienoa, että jos ihmiset lähtökohtaisesti vain kuuntelisivat ja kohtaisivat toisen ihmisen ajatuksineen ja tunteineen arvostelematta ja hyväksyen. Oli sitten kysymys sairaudesta, kärsimyksestä, surusta tai vaikkapa onnesta ja menestyksestä. :)\n10.2.2020 at 22:33\nHei sullahan on parempi muisti kuin mulla! Itse kuvittelin, että olen vain jossain keskusteluboksissa maininnut – mutta nyt aloin itsekin muistella, että laitoinko joskus kuvan meidän putkilääkkeestä, aikoinaan vanhemmalla pidemmällä putkella… Ja bingo, google löysi, oon siis täällä lyhyesti maininnut asiasta, vähän tuolleen ”mainitsen, mutta ei tehdä tästä numeroa” -henkeen :) http://www.puutalobaby.fi/laake-vinkit-espanjaan/\nIhanasti sanottu tuosta aidosta empatiasta ja keskustelusta <3 Noin se just on. Jotenkin tuntuu, että vauvan kanssa oleminen (etenkin esikoisvauvan) taitaa olla sellainen vaihe, että se kerää "paremmin tietäviä", joilla voi olla jopa hyvä tarkoitus auttaa, mutta joka... ...ei ihan toimi apuna vaan aiheuttaa enemmänkin pahaa mieltä. Kuuntelu, kohtaaminen ja hyväksyntä on taitolaji, ja se on varmaan sellainen elinikäinen oppitunti <3\n11.2.2020 at 10:20\nMeillä on samanlainen putkilääke ja kaksivuotias, joka kyselee, miksi hänen pitää aina yskiä niin paljon. Meillä on myös kaksi moniallergista lasta, mutta Allergia-, iho- ja astmaliitosta meillä on allergioiden osalta niin huonoja kokemuksia, että ei olla jäseniä. Esimerkiksi viime kevään jäsenlehdessä oli aivan hirveä juttu, jossa periaatteessa leimattiin laaja-alaisesti moniallergisten lasten äidit (ja nimenomaan äidit) hörhöiksi, jotka kuvittelevat lasten allergiat, koska ”eihän kukaan voi olla sadalle ruoka-aineelle allerginen”. Pikkuisen kolahti tunnehermoon, kun itse olisin valmis luopumaan vaikka oikeasta kädestäni jos vain saisin lapseni ruokavalioon edes pari uutta ruoka-ainetta.\n11.2.2020 at 21:03\nNo onpa kurjaa – ja myös hyvin yllättävää! Koska ihan liiton some-lähettiläissäkin on moniallergisia (olen virtuaalitutustunut esimerkiksi Helena Kemppaiseen, jolla on hyvä FB-ryhmä ruokarajoitteiset) ja heillä erilaisia vertaistapaamisia moniallergisille – niin mitenkäs ihmeessä sitten tuollaista ajatusta olisi voinut lehdessä olla, tosi kummallista! Itse en ole siis lehteä lukenut, vasta tämän numeron ja syksystä asti edelliset… Mutta siis todella ymmärrän, että kolahti tunnehermoon – niin tosiaan mullakin silloin aikoinaan ymmärtämättömät kommentit, eli samastun todellakin siinä mielessä.\nToivottavasti teilläkin kaksivuotiaalla yskiminen ajan kanssa helpottaa! <3 Ja että löytyy lisää ruoka-aineita, jotka teille sopivat!\n12.2.2020 at 09:09\nHelena Kemppainen on niin ihana! Hänen ohjeillaan olen saanut aikaiseksi jopa kakkua muistuttavan leipomuksen lapsille. :)\nLaitoin tuon ikävän lehtijutun luettuani palautetta menemään ja sain kyllä oikein ystävällisen ja asiallisen (ja pahoittelevan) vastauksen siihen. Se huono fiilis vain jäi silti elämään, kun aihe on niin kipeä meille.\nSekä astma- että allergia-asioissa voi kyllä olla kiitollinen, että eletään Suomessa, missä on mahdollista saada hoitoa ja lääkkeitä myös ”tavallisen ihmisen” tuloilla!\n12.2.2020 at 11:31\nNiin on, tosi ihana tyyppi! <3 Ja mahtava seurailla, miten tuolla ryhmässä just vertaistuella kehitetään reseptejä, ja usein näyttää ja kuulostaa herkulliseltakin!\nHei tosi hyvä, että laitoit palautetta - ja kiva kuulla, että sait kunnollisen vastauksen, se on aina positiivinen merkki siitä, että aidosti kuunnellaan ja otetaan palaute vastaan! Toivotaan, että se on ollut joku lipsaus (siis asiasta täysin tietämättä) ja siitä on opittu!\nJa siis niii-iiin totta, Suomessa on hoito ja lääkitys ja myös tietämys kyllä sellaista, että voi olla kiitollinen. Esimerkiksi täällä Espanjassa tosi pahasti kröhäisillä lapsilla puhutaan vaan "talviflunssasta" enkä tiedä, osaavatko edes etsiä hoitoa vaikkapa just infektioastman oireisiin. Tosin täällä useampana vuonna ollessa on alkanut nähdä muutostakin, esimerkiksi gluteeniton ruokakin on tullut paremmin saataville ja ruokalistoihin merkinnät tuossa 2-3 vuoden sisällä. Täällä sairaalassa sentään lapsen oireet (onneksi!) heti ymmärrettiin, kun täällä jouduttiin pari vuotta sitten tämän meidän vaivan kanssa päivystykseen. Saatiin oikein hyvä hoito täälläkin! (yksityinen sairaala, vakuutus onneksi on)\n11.2.2020 at 10:28\nMeillä yksi lapsista meni 1,5-vuotiaana flunssassa ollessaan jo ihan voimattomaksia ja huulista siniseksi. Hapetusarvot oli jo melko lailla huolestuttavat ja päästiin lastenpolille suoraan. Ventoline oli ollut jo edellisessä flunssassa yksityiseltä lääkäriltä saatuna, mutta ei tiedetty mitään infektioastmasta tai sellaisista annostuksista mitä voi käyttää.\nAika pian hakeuduttiin yksityisellä puolella lääkärille, jonka tiesin astmapolin lääkäriksi. Helpotus oli kun saatiin ylläpitävät lääkkeet ja flunssan aikaan otettavat lääkkeet (kortisoni-inhalaattori, suun kautta otettava kortisoni ja montelukasti). Viimeisin eli toi montelukasti oli oikeasti pelastus, sen avulla saatiin tasapainoon flunssailu eli ei tarvinnut pelätä tukkoon menemistä ja hengityksen seuraamista (apuhengityslihasten käytön tarkkailua). Toki aina oltiin kotona ja tuntui ettei kaikki (joskus joku muu piti huolta lapsesta flunssassa eikä ihan käsittänyt että ajoissa lääkitseminen on tosi tärkeää) muut ihmiset tajunneet että flunssat oli tosi vakavia ja hengitysvaje kuitenkin vaarallista. En löytänyt mitään mainintaa montelukastista, siksi laitoin sen tänne, jotta muutkin huomaavat keskustella lääkkeestä. Ilmeisesti siitä ei kaikille ole apua, mutta meille oli ihan kullan arvoinen.\nInfektioastmasta ollaan iän myötä päästy eroon ja helpotus on suuri kun ei tarvitse murehtia ja olla\n11.2.2020 at 14:15\nMontelukastin ylistystä lauletaan tässäkin perheessä! Saatiin jaksamaton 1-vuotias, jonka keuhkot sairaskertomuksen mukaan ’rahisee ja pihisee’ hyvin energiaksi pikku mieheksi. Nyt 13v ollut jo pari vuotta ilman montelukastin ja pärjäilee. Mutta siis aivan ihmeellinen lääke, ei tarvittu enää kortisonitabletteja eikä sitten kuitenkaan spiraa kotiin vaikka sellaisesta kun oli puhetta.\n11.2.2020 at 15:47\nNo kuulkaas montelukast se meilläkin oli se ”pelin ratkaisija!” Yksityiseltä tästä aikoinaan kuultiin, kun kyselin vaihtoehtoja pitkäaikaiselle kortisonille (joka voi vaikuttaa pituuskasvuun ja lapsi muutenkin kasvuseurannassa). Sitten päätettiin kokeilla tuota, josko riittäisi – ja sehän sitten olikin onnistunut kokeilu! Olen ymmärtänyt, että kaikille se ei ole riittävä ja sivuoireetkin voivat olla hankalia, mutta meillä se oli ihan pelastus eikä sivuoireita tullut. Kullan arvoinen siis täälläkin! Kolme talvea sitä syötiin flunssa ajat (syksystä kevääseen), tänä talvi on jo pärjätty toistaiseksi ilman!\n17.2.2020 at 11:33\nMinulle keuhkolääkäri kertoi montelukastin auttavan geenien perusteella. Eli minulla sattui olemaan juuri ne geenit, joille tämä lääke auttaa allergiseen ja astmaan liittyvään nuhaan. Viime syksynä aloitettu eikä ole sen jälkeen ollut kunnon flunssaa. Toki astmalääkkeetkin vaihdettiin samalla.\nHyvää kevään jatkoa Espanjaan!\n17.2.2020 at 13:06\nHei tuopa mielenkiintoista! Meillä tosiaan kans sattui juuri niin, että auttoi, eikä kortisonihoitoa edes enää tarvittu!\n11.2.2020 at 15:19\nAstmaatikko täälläkin. Sairastuin virallisesti aikuisena, mutta kai mulla on astmaoireita jo lapsenakin ollut, muistan kun välillä esimerkiksi juostessa meni yhtäkkiä putket tukkoon ja flunssat helposti vaan kesti ja kesti… Se on tosiaan harmillista, että joudun sairauteni vuoksi olemaan aika niuho, enkä voi esimerkiksi päästää luokseni kylään ketään flunssaista. Ja kyselen sitten että ethän ole kipeä jne… Jokainen flunssa kestää sen vähintään 2 vko, pahimmillaan kuukausikaan ei riitä. Yleensä 3 vko menee puolikuntoisena ja yskä kyllä jatkuu yli kuukauden, joka kerta. Helposti joudun olemaan vähintään viikon opinnoista/töistä pois. Että joo, kyllä mua ”vähän” häiritsee jos joku tulee tarkoituksella tartuttamaan. Ja pesen kyllä joka tilanteessa käsiäni, varsinkin kun tulen jostain kotiin. Mutta varsinkin pisaratartunnalta on hyvin vaikea välttyä, kun jokaisen on pakko hengittää.\nVoimia teille astman kanssa taisteluun, toivottavasti hyvä jakso pysyy ja säilyy. Monet lapsena sairastuneet voivat olla aikuisena terveitä, eli sairaus menee remissioon.\n11.2.2020 at 21:10\nTutulta kuulostaa tuo ”niuhotus” – samaa täällä lapsen sairastamisen kanssa. Mutta se nyt tosiaan ei ole tällaisella taudilla edes mitään niuhotusta, vaan oikeastaan ainoita tapoja olla, jos haluaa niitä terveitä jaksoja flunssien väliin. Tällaisen ymmärryksen soisi kyllä leviävän, ja siksi tästä puhuminen kyllä aina (toivottavasti!) vie edes vähän muiden ymmärrystä eteenpäin! Että ei se aina ole niin, että ”siihtähän se vastustuskyky vaan kasvaa”… (mur tähän perään, heh, mutta tuota vaan on kuullut niin paljon…)\nKiitos! <3 Ja näin toivotaan! Tosiaan kuulemma iso (?) osa lasten astmaoireista helpottaa kasvaessa, toivotaan että näin käy ja näyttäisi käyvän. Ja jos ei käy, niin sitten vain eletään sen kanssa <3\n11.2.2020 at 15:30\nHalusin jättää vain sellaisen kommentin, että palattuani blogiisi pidemmän tauon jälkeen kiinnitin huomiota miten teillä on jo isot lapset ja tytöt on niin kauniit. :)\nToisekseen, mulla on itselläni ollut lapsena infektioastma, joka vaati ala-asteella ja vielä osittain yläasteella erityishuomiota jälkitautien suhteen. Eli flunssat oli aina oikeasti paranneltava huolella, mikä ei ollut menevän lapsen vanhemmille aina helppoa. Nykyisin aikuisena lapsuusajan astma ei näy enää millään tavalla, eikä ole estänyt esimerkiksi kestävyyslajien harrastamista tai oikein mitään muutakaan. Ja itse muistelen, että lapsena tuo astmalääke oli vain hieno juttu, mitä kaverit ihmetteli hyvällä tavalla ja jota sai ylpeänä esitellä. :D\n11.2.2020 at 21:25\nOi, kiitos <3 <3 <3\nJa tosi ihana kuulla kokemuksistasi, kiitos niiden jakamisesta myös! Ei voi tietenkään arvata lapsensa tuntemuksia, mutta jotenkin tää aiheuttaa mullssa sellaisen fiiliksen, että ehkäpä omakin lapsi ajattelee jälkikäteen just näin. Etenkin tosiaan flunssan jälkeen ollaan varovaisia "normaalia" pidempään - ja siihen on muuten saatu ihanaa tukea koulusta, esimerkiksi liikunnassa flunssan jälkeen lapsella on oma rooli avustajana <3\n11.2.2020 at 22:21\nVoi niin tuttua tuo infektioiden välttäminen ja hengityksen seurailu astmaatikkolapsella! Meillä nyt 4-v kuopuksen 1-v:na todettu infektioastma kehittyi ihan tavalliseksi astmaksi viime syksynä mikä on tarkoittanut useampaa päivystysreissua ja yhden osastojakson milloin mistäkin syystä (nyt siis muistakin syistä kuin infektioista) kun tilannetta ei meinattu saada stabiloitua. Nyt onneksi, 1,5kk jo vakaampaa (kop kop)… Meillä avaava on pikkukaverin sanoin ”venttiililääke”. Tähän kun yhdistetään 6-v esikoisen ultraharvinainen aineenvaihduntasairaus jossa jo perussairauden takia kaikkia tavallisiakin infektioita täytyy välttää kun helposti ollaan osasto- tai teho-osastohoidossa ihan tavallisen 38C kuumeen takia, voin kertoa että tällä lasten sairausyhdistelmällä todella on harkittu menemiset, kulkemiset, lapsikutsut, Hoplopit (=ei olla ikinä käyty) eikä olla yhtään emmitty varoitella kaikilla synttäreillä, sukulaisvierailuilla, leikkitreffeillä tai missään, että jos joku on kipeänä, toivotaan infoa etukäteen niin voidaan itse harkita osallistutaanko vai ei. Ja kädet pestään joka välissä. Samoin päivähoitokuviot on ollut pakko miettiä ekstratarkkaan. Ja silti koetaan, että eletään ihan tavallista lapsiperhe-elämää, huolellisesti ennakoiden mutta niin että lapset saa kaikkia sellaisia kokemuksia ja sellaista arkea mikä tuntuu mielekkäälle ja mukavalle, itselle mieluisia tekemisiä, ystävyyssuhteita, kokemuksia ja tavallista hyvää arkea. Meille hyvä ja toimiva tapa on ollut avoimuus näiden sairastelujen suhteen ja se, että voidaan itse ottaa vastuu päätöksenteosta ja jättää menemättä paikkoihin tai tilanteisiin, jos vaan tiedetään että joku on (tai on ollut) kipeänä. Ihania Espanjan-hetkiä teille ja Seelan vanhalta muskarikaverilta terkkuja! :)\nKoronapäiväkirja 7: kotikaranteeni on ohi! Entä nyt?\nTorey: Kuinka löytää autonkäynnistin puutalosta?\nEnski: Kuinka löytää autonkäynnistin puutalosta?\nEsec: Paluu leikkiin?\nMiitu: Paluu leikkiin?\nTorey: Paluu leikkiin?


Tele-visioita Tele-visioita — mediakulttuurin muuttuvat muodot\nElfving, Sari; Pajala, Mari\nTelevisio on säilyttänyt asemansa tärkeänä ja suosittuna mediana huolimatta 1900-luvun lopun mediakulttuurin murroksista. Muutoksesta onkin tullut osa television kulttuurista identiteettiä. Samalla television muuttuvien muotojen ymmärtämisestä ja kriittisestä...\nTutkija peilin edessä Tutkija peilin edessä — Refleksiivisyys ja etnografinen tieto\nGould, Jeremy; Uusihakala, Katja\nMiten tutkijan henkilökohtaiset piirteet – ikä, sukupuoli, uskonto, etnisyys, luokka-asema sekä kulttuurisesti opitut ajattelutavat – vaikuttavat etnografisesta kenttätutkimuksesta muodostuvaan tietoon? Onko tutkijan mahdollista hallita näiden piirteiden...\nVaikuttamista ja valintoja Vaikuttamista ja valintoja — monitieteisiä näkökulmia mainontaan ja kulutukseen\nTeos esittelee kulutuksen ja mainonnan tutkimuksen keskeisiä keskusteluja. Siinä tarkastellaan suomalaisen mainonnan historiaa sekä kulutuksen ja mainonnan yleisiä aiheita, kuten suostuttelua mainonnassa, kuluttajayleisöä, mainonnan sääntelyä ja sukupuolta mainonnassa...\nFysikaalisen kemian taulukoita Fysikaalisen kemian taulukoita\nFabricius, Gunilla; Liukkonen, Simo; Sundholm, Göran\nTämä taulukkokokoelma sisältää aineiden fysikaalisia ja termodynaamisia arvoja sekä matemaattisia kaavoja. Lisäksi on taulukoitu standardisia elektrodipotentiaaleja, ionien molaarisia konduktiivisuuksia vesiliuoksessa äärettömässä laimennuksessa, liukoisuustuloja ja fysikaalisten vakioiden arvoja...\nSähköverkot II Sähköverkot II — Verkon suunnittelu, järjestelmät ja laitteet\nElovaara, Jarmo; Haarla, Liisa\nYmpäri maailmaa sijaitsevat, toisiinsa linkitetyt sähkövoimajärjestelmät muodostavat yhdessä suurimman ihmisen luoman rakennelman. Nämä järjestelmät ovat myös nykyisen yhteiskuntamme tärkein infrastruktuuri...\nElementa linguae latinae Elementa linguae latinae\nPalmen, Erkki; Pekkanen, Tuomo\nElementa linguae latinae on perinteikäs latinan oppikirja, joka sisältää tekstikappaleiden lisäksi myös harjoitustehtäviä sekä sanaston.\nAikuisten arki Aikuisten arki\nMitä nopeammin maailma muuttuu, sitä tärkeämpää ihmisille on arki. Mutta mitä tämä arki sitten on ja mistä sitä löytyy? Aikuisten arki -teos perustuu niin sanottuja ruuhkavuosia elävien naisten ja miesten haastatteluihin...\nTehoelektroniikan komponentit Tehoelektroniikan komponentit\nTermodynamiikan perusteet Termodynamiikan perusteet\nKirja on tarkoitettu kaikille termodynamiikan perusteista kiinnostuneille opiskelijoille ja tutkijoille. Teoriaosa on pyritty kirjoittamaan pitkälti alkuperäisten keksijöiden esittämällä tavalla, mahdollisimman täsmällisesti ja syvällisesti...\nJohdatus Koraaniin Johdatus Koraaniin\nJohdatus Koraaniin esittelee islamin pyhää kirjaa historian, tutkimuksen ja muslimien elämän näkökulmista. Teoksessa käsitellään muun muassa Muhammadin elämää ja sitä, miten Koraania on tulkittu keskiajalta nykypäivään...\nAfrikkalaisen filosofian antologia Afrikkalaisen filosofian antologia\nSimola, Raisa; Puoskari, Ensio\nAfrikkalaisen filosofian antologia on ensimmäinen suomenkielinen kokoelma afrikkalaisten filosofien kirjoituksia. Merkittävät afrikkalaiset nykyajattelijat pohtivat, mitä on afrikkalainen filosofia. He tarkastelevat maanosansa perinteitä ja perinteisiä...\nRantamäki, Martti; Tammirinne, Markku\nKirjan tärkeimmät sisältöalueet ovat: pohjarakenteet ja niiden sijoittaminen, kalliolle perustaminen, maavaraisperustukset, paaluperustukset, erikoisperustukset, peruskaivannot, rakennusten ja tonttialueiden kuivatus, rakennusten ja perustusten routasuojaus,...\nTalous ja moraali Talous ja moraali\nKivistö, Sari; Pihlström, Sami; Tolonen, Mikko\nOscar Wilde on sanonut, että ”ekonomisti on henkilö, joka tietää kaiken hinnoista mutta ei ymmärrä mitään arvoista”. Tulisiko talouskeskustelussa sivuuttaa ihminen ja laskea lisääntyvä köyhyys välttämättömäksi pahaksi, jolta ei vain voi välttyä, jos talouden...


Ostaa Acicox ilman reseptiä, Hankkia Celebrex verkossa\nAcicox (Celebrex) Yleinen käyttö\nCelecoxib kuuluu epästeroidisten tulehduskipulääkkeiden (NSAID) ryhmään. Tätä lääkettä käytetään nivelrikon, nivelreuman, akuutin kivun, kivulias kuukautisten ja kuukautisten oireiden hoitoon. Se auttaa myös vähentämään paksusuolen ja peräsuolen polyyppien määrää potilailla, joilla on perinnöllinen adenomatoottinen polyposi.\nAcicox (Celebrex) Annostus ja suunta\nOta Acicox suun kautta lasillisella vettä ruoan kanssa tai ilman. Ota lääke vain määrätyllä tavalla, koska annostus ja aikataulu voivat vaihdella tilan ja muiden tekijöiden mukaan. Vältä tämän lääkkeen leikkaamista, murskaamista tai pureskelu. Älä käytä lääkettä useammin kuin on määrätty. Älä anna lopettaa sitä, paitsi lääkärisi neuvoa. Saattaa tarvita lääkkeen apua. Ota yhteys lääkäriisi asianmukaisesta annoksesta sinulle.\nAcicox (Celebrex) Varotoimet\nEnnen kuin otat Acicoxia kerro lääkärillesi tai apteekkiin, jos olet allerginen sille; tai jos sinulla on muita allergioita. Kerro lääkärillesi tai apteekkiin, jos sinulla on sydämen, maksan tai munuaisten vajaatoiminta. Vältä alkoholin käyttöä ja tupakointia samalla hoidettaessa tätä lääkettä. Varovaisuutta on noudatettava, kun raskaana olevat / imettävät naiset tai lapset käyttävät Acicoxia. Ikääntyneet ihmiset voivat olla herkempiä lääkkeen haittavaikutuksille. Raskauden aikana tätä hoitoa tulee käyttää vain silloin, kun se on erittäin tarpeellista. Koska tämä lääke voi imeytyä ihon läpi, raskaana olevat tai raskauttavat naiset eivät saa manipuloida tätä lääkettä.\nAcicox (Celebrex) Vasta-aiheet\nAcicox-valmistetta ei tule käyttää potilaille, jotka ovat osoittaneet yliherkkyyttä baklofeenille.\nAcicox (Celebrex) Mahdolliset haittavaikutukset\nYleisimpiä haittavaikutuksia ovat ihottuma, kutina tai nokkosihottuma, rintakipu, päänsärky, pahoinvointi jne. Hyvin vakava allerginen reaktio esiintyy harvoin. Monet tämän lääkkeen käyttävät ihmiset eivät ole vakavia haittavaikutuksia. Ota yhteys lääkäriisi tai apteekkiin lisätietoja. Jos havaitset vaikutuksia, joita ei ole mainittu tässä, ota yhteys lääkäriisi tai apteekkiin.\nAcicox (Celebrex) Lääkevalmistelu\nKerro lääkärille tai apteekkihenkilökunnalle kaikista lääkemääräyksistä ja nonprescription / yrttituotteista, joita käytit ennen tämän lääkityksen käyttämistä. Acicox voi olla vuorovaikutuksessa: * korkean verenpaineen lääkkeet; * muut tulehduskipulääkkeet, kipu - ja tulehduslääkkeet, kuten ibuprofeeni tai naprokseeni; * aspiriinia ja aspiriinia muistuttavat lääkkeet; * varfariini. Ota yhteys lääkäriisi tai apteekkiin lisätietoja.\nAcicox (Celebrex) Missään annoksessa\nAcicox (Celebrex) Yliannostus\nAcicox (Celebrex) Säilytys\nAcicox (Celebrex) Vastuuvapauslauseke\nTarjoamme vain yleisiä tietoja lääkkeistä, jotka eivät kata kaikkia ohjeita, mahdollisia huumeiden integrointeja tai Sivustoon liittyviä ohjeita ei voida käyttää itsekäsittelyyn ja itsediagnostiikkaan. Kaikki erityiset ohjeet tietystä potilaasta on sovittava terveydenhuollon neuvonantajan tai asiasta vastaavan lääkärin kanssa. Kieltäydymme näiden tietojen luotettavuudesta ja virheistä, joita se voi sisältää. Emme ole vastuussa mistään suorista, epäsuorista, erityisistä tai muista epäsuorista vaurioista, jotka johtuvat tämän sivuston tietojen käytöstä ja myös itsehoitoon liittyvistä seurauksista.\n>> Ostaa Acicox <<\nOstaa Acicox (Celebrex) - Copyright ©2018


Ruotsalaiskirjailija: Venäjän erikoisjoukot käyneet jo Ruotsissa – ”He nauravat Ruotsille” | Uusi Suomi\nRuotsalaiskirjailija: Venäjän spetsnaz tuntee Tukholman saariston – ”He nauravat Ruotsille”\nRuotsin laivaston pika-aluksia osallistui suuretsintään Tukholman saaristossa viikonloppuna. Etsintöjen kerrotaan nyt siirtyneen etelämmäksi.\nVenäläistaustainen, Ruotsissa asuva kirjailija ja Venäjän-asiantuntija Vera Efron väittää, että Venäjän laivaston erikoisjoukot ovat käyneet huomaamatta Ruotsin vesialueilla ja Tukholman saaristossa harjoittelemassa.\nEfron on kommentoinut monissa ruotsalaislehdissä viikonlopun tapahtumia. Ruotsin puolustusvoimat on etsinyt viikonloppuna Tukholman aluevesiltä mahdollista sukellusvenettä tai muuta ulkomaista vedenalaista toimintaa. Lehdistön mukaan toiminnan lähteeksi epäillään Venäjää, mutta armeija ei tätä ole vahvistanut.\nVera Efron on haastatellut Venäjän spetsnaz-erikoisjoukkoja kirjojaan varten.\n– Jos heiltä kysyi suoraan, ovatko he käyneet täällä harjoittelemassa, suurin osa vastasi hyvin epämääräisesti, mutta jotkut sanoivat avoimesti ”kyllä”, Efron sanoo Aftonbladetille.\nRuotsalaislehti Dagens Nyheterin haastattelemat asiantuntijat arvioivat viikonloppuna, että mikäli Ruotsin vesillä liikkuu ulkomainen sukellusvene, on kyseessä suurella todennäköisyydellä venäläinen Triton-mallinen minisukellusvene, joka kantaisi mukanaan pientä ryhmää spetsnaz-joukkoja. Vahvistamatta on väite, jonka mukaan mahdollisesti onnettomuuteen joutunut venäläinen sukellusvene olisi lähettänyt hätäviestin Ruotsin alueelta.\nEfronin mukaan Venäjällä on huomattu Ruotsin puolustuksen riisuminen ja puolustusmäärärahojen karsiminen.\n– Aiemmin venäläiset [erikoisjoukot] kunnioittivat suuresti Ruotsin puolustuskykyä, mutta nyt he nauravat Ruotsille ja sanovat, että Tukholman saaristoon meneminen on kuin menisi ei-kenenkään-maalle, Efron sanoo Expressenille.\nEfron uskoo, että Venäjä kouluttaa nyt uusille erikoisjoukkojen sotilaille keinoja tunkeutua Ruotsin alueille. Tämä tehdään vain kaiken varalta ja harjoituksen vuoksi, Efron arvioi Expressenille: hänen mukaansa Venäjä tuskin koskaan uhkaisi Ruotsia suoralla hyökkäyksellä, ellei käynnissä olisi todellinen suursota.\n55-vuotias Efron syntyi Siperiassa mutta joutui muuttamaan Ruotsiin vuonna 1989 kritisoituaan voimakkaasti neuvostojärjestelmää. Hän on julkaissut kirjan muun muassa kohtalokkaaseen onnettomuuteen joutuneesta venäläisestä ydinsukellusvene Kurskista.\nRuotsin merivoimat julkaisi sunnuntaina sivullisen henkilön nappaaman kuvan tuntemattomasta esineestä, joka nähtiin merellä Tukholman saaristossa mutta katosi sitten pinnan alle. Tämän lisäksi sukellusveneestä on kaksi toisistaan riippumatonta havaintoa, joiden perusteella suuretsinnät aloitettiin.\nPohjoismaisen puolueettomuuden kylmä syyskylpy\nItekkin oon joskus käynyt. Mutta nauranut sentään en ole.\nEi tuon luulis olevan kovin ihmeellinen juttu, käydä sukellusveneellä vierailla vesillä.\nJokainen valtio jolla on sotavoimat harjoittaa niitä. Toisen alueella käymien on poikasten leikkiä huomaako toinen vai ei. Aikeista ja niiden onnistumisesta ei suinkaan kerrota. Kaikki armeijan osastot sitä tekee. Kaikki sotaharjoituksetkin ovat tätä. Niillä vain on pikkasen eri strategia ne on julkisia . Niissä hiotaan eri yksiköiden keskinäistä toimintaa. Oma juttunsa on vielä se, että niitä seurataan yleensä useiden valtioiden taholta. Niillä pullistellaan ja samalla yritetään seurata mitä muut näkevät ja miten suhtautuvat. Ne ovat kuin suomalaiset maatalousnäyttelyt. joissa katsastetaan maatalouden eläimet ja koneet ja miten siellä toimitaan. Eli poikien leikkiä. Vakoilussa on tietenkin myös peitetty puoli joissa vakoillaan ihan oikeasti jotain mitä toisella on. se voi olla mitä tahansa. elintasosta vapaa aikaan eli hyvinkin moninaisia asioita. aina kansan mielipiteisiin. Tämäkin Ruotsin rannikoilla oleva voi olla esim. tällainen. Se voi olla vaikka sattumasta syntynyt vailla mitään tekoa. Sillä on hyvin mielenkiintoista seurata millaisen vaikutuksen se kansoihin tekee. Esim. Suomen lehdet kirjoittelee kuin se olisi omalla kotipihalla tapahtunut. Ja mielenkiintoista on todeta mistä syyllisiä haetaan. Ja myös Ruotsin omaa suhtautumista. Mielipiteitä julkisessa mediassa sekä tietty miten armeija suhtautuu asiaan, erityisesti sen saamia tuloksia. Yhtä kaikki tästä saa varsin hyvän kuvan kaikesta tekemättä mitään jopa pelkää mediaa seuraamalla. Ja paljon enemmän vielä salassa suoritettavan urkinnan sitä täydentäessä. Eli todella suurenmoinen näytelmä. Siinä riittää analysoitavaa varsin paljon.\nJa missähän on nyt se JamesBond-tankkeri, joka nielaisee sukellusveneen?\nJos oikein muistan, oli kenraali Makarovin viesti Suomelle ja Ruotsille se, että nämä maat kuuluvat Venäjän etupiiriin. Venäjän viimeaikainen toiminta vahvistaa ko. doktriinin.


3. Sokalin kvasitieteellinen hölynpöly | Tieku.fi\n#tutkijat #tiede #tutkimus\nAlan Sokal kirjoitti huijausartikkelin, jonka nimi oli ”Transgressing the Boundaries: Towards a Transformative Hermeneutics of Quantum Gravity”, joka esitti kvanttimekaniikan sosiaalisena konstruktiona.\nTodellisuudessa koko artikkeli oli hölynpölyä, mutta sen otsikko vain kuulosti tosi dynaamiselta. Esitys oli muutenkin täynnä nuoleskelevia sitaatteja ja viitteitä, joiden oli tarkoitus huijata lehden toimittajia niin paljon, että he julkaisisivat artikkelin.\nHuijaus onnistui yli odotusten, ja Social Text -lehti julkaisi kirjoituksen aitona.\nSamana päivänä, kun artikkeli julkaistiin, Sokal paljasti huijauksen Lingua Franca -lehden kirjoituksessaan.\nSokalin tempauksesta alkoi keskustelu akateemisen maailman säännöistä, kielestä ja tieteen etiikasta. Keskustelua käydään edelleen.


Uudet ohjelmat sambialaisten tukemiseksi |\nGSM (+372) 5556 3876\nMTÜ Sambia Sõbrad\nSEB (Skandinaviska Enskilda Banken AB)\nAS SEB Pank | SWIFT Code (BIC): EEUHEE2X | Tornimäe 2, Tallinn 15010\nElva tee 6\nUudet ohjelmat sambialaisten tukemiseksi\nSambian Ystävien edustajien syksyinen matka Sambiaan auttoi avustuskohteiden valinnan priorisoinnissa.\nRiina Aasan ja Piret Siprian 15‐26.10. 2015 Copperﬁeldin provinssiin toteutuneen tutustumismatkan\nmatkaraportin pohjalta olemme päättäneet lisätä yhteistyötä ENFYS:n (Toivon liitto) kanssa Murundun alueella.\nENFYS keskittyy nuorisotyöhön sekä orpojen ammattikoulutukseen ja on laajentanut toimintaansa nopeasti lyhyen ajan sisällä. Käytössämme olevien resurssien kohdistaminen yhdelle alueelle mahdollistaa paremman tuloksen kuin avun hajauttaminen kaukana toisistaan sijaitsevien kohteiden välillä.\nENFYS:n sitoutuneen toiminnan tuloksena on valmistunut orpojen koulurakennus (kuvassa), joka odottaa sisustamista. Tähän saakka opettajat ovat saaneet työstään vain symboolisen rahallisen korvauksen.\nOsaavasti johdetun ENFYS:n toimintaan kuuluvat eurooppalaiset standardit täyttävä raportointi, toiminnasta, tiedottaminen sekä avoin viestintä osapuolten välillä. Tämä auttaa muunmuassa välttämään eri hyväntekeväisyysjärjestöjen antamien tukien päällekkäisyyttä.\nSeuraavaksi ENFYS suunnittelee ammatikoulun perustamista orvoille.\nMTÜ (voittoa tavoittelematon yhdistys) Sambian Ystävien aiemmin aloittamat avustusohjelmat jatkuvat.\nAikaisemmin toteutetuista kampanjoista pysyväksi ohjelmaksi on kasvanut Kanankasvatus. Uusina, pysyvinä avustusohjelmina aloitetaan Auta opettajaa, Opetusvälineet, Kaivon kaivaminen sekä Katon rakentaminen.\nKoko Sambiaa vaivaava puhtaan veden puute on akuuti myös Murundussa ja Minambessa. Siellä voimme auttaa kaivojen perustamisessa. Vain yhden matkan aikana ehdimme kartoittaa 11 orpojen savimajaa, joiden ruokokatto ei ollut vedenpitävä.\nKuvassa: Lokakuussa valmistui muunmuassa peltikatto liikuntavammaisen Emmanuelin (taemmalla rullatuolissa) kuusilapsiselle perheelle. Samalla paikalliset saivat opastusta katonrakennuksen tekniikassa rakennusmestari Andreas Aasalta.


10% Alennus | Target Australia Alennuskoodi → Tammikuu 2022\nTarget Australia alennuskoodi & kampanjakoodi - Tammikuu 2022\nTilaa Target Australia-uutiskirje Ja Saa 10% Alennus!\nAlennukset! Älä tuhlaa Target Australia alennuskoodi ja hemmottele itseäsi\nTarget Australia alennuskoodi Anna nyt!\nalennuskoodi ja kampanjakoodi kauppiaalle Target Australia Tammikuu\nTarget Australia Tarjoukset: Jopa 45% alennusta\nKuinka käyttää Target Australia alennuskoodi?\nVoit käyttää alennuskoodi vain yksinkertaisilla vaiheilla. Valitse yksi niistä kuponki, joka on luettelossa fi.coupert.com. Etsi alennuskoodi, joka voi auttaa säästämään eniten. Valitse haluamasi kohde osoitteessa cartwheel-secure.target.com ja lisää tuote ostoskoriin. Kun olet lopettanut ostoksesi, napsauta ostoskoria päästäksesi kassalle. Kassan sivulla näkyy ruutu "Kirjoita kampanjakoodi", kirjoita aiemmin laatimasi kuponki ja napsauta "Käytä" Nyt alennettu hinta näkyy. fi.coupert.com jatkaa uuden alennuskoodi toimittamista myyjältä Target Australia kaikille asiakkaille.\nTarget Australia UKK\nTarjoaako Target Australia alennuskoodi?\nJos ostat alennuskoodi, voit tehdä hakuja kauppiaasta Target Australia Suurin alennus on 10%, näet 4 Target Australia alennuskoodi Sivulla näytetään eri kategoriat Target Australia alennuskoodi, valitse haluamasi kampanjakoodi ja käytä niitä.\nKuinka kauan Target Australia alennuskoodi on voimassaoloaika?\nJokaisen Target Australia alennuskoodi alla on vanhentumisaika, tämä on tärkeää. Kun teet ostoksia, sinun tulee vanhentua Target Australia alennuskoodi Jotkut myöhästyneet haitat alennuskoodi voivat olla epätarkkoja Parantaaksemme asiakaspalvelun laatua olemme asettaneet myöhässä olevan osan alennuskoodi.\nVoiko useita Target Australia alennuskoodi käyttää kerralla?\nJos et täytä ehtoa, et voi käyttää Target Australia alennuskoodi. Myyjä hyväksyy tuotteen Target Australia ilmaisen toimituksen yhdessä muun alennuskoodi: n kanssa. Lisäksi uudet asiakkaat voivat saada myös muita alennuksia, jotka voidaan yhdistää muihin Target Australia alennuskoodi -tuotteisiin.\nJos Target Australia alennuskoodi ei toimi? Mitä tapahtui?\nKuinka usein julkaiset Target Australia uusia kuponkeja?\nJos haluat kuponin, voit nähdä sen joka kuukausi. Yleensä se puhdistaa varastoa joka kausi. Juhlapyhinä teemme myös houkuttelevampia alennuskoodi. Jos tilaat Target Australia -sähköpostin, saat lisätietoja alennuksesta.\nTämän Päivän Kampanjat Target Australia\nTarget Australia toisissa maissa\nAUTODUDE alennuskoodi tori.fi alennuskoodi Teipparit alennuskoodi Sidoste alennuskoodi Restel alennuskoodi L.L.Bean alennuskoodi Cubus alennuskoodi Kuntokauppa alennuskoodi Nudient alennuskoodi Kaupunkijuliste alennuskoodi visor.fi alennuskoodi sporttirakki.fi alennuskoodi Stylebop alennuskoodi Myrtilli alennuskoodi lahdesmaki.fi alennuskoodi Clamos alennuskoodi Cellbes alennuskoodi puutarhatonttu.fi alennuskoodi Pikkutipu alennuskoodi Onepiece alennuskoodi Musement alennuskoodi Spoiled Brat alennuskoodi Fresh To Home alennuskoodi Better Bodies alennuskoodi Travelstart alennuskoodi Lumene alennuskoodi Leather Gloves Online alennuskoodi Pinkkiheidi alennuskoodi Seafolly alennuskoodi Heidielise.fi alennuskoodi Tessabit alennuskoodi\nPatjansuojus alennuskoodi sporttirakki.fi alennuskoodi Lippu alennuskoodi TRIWA alennuskoodi Saksoff5Th alennuskoodi Teezily alennuskoodi Lands End alennuskoodi HH Workwear alennuskoodi Jimms alennuskoodi Kenkäliike.fi alennuskoodi OK Money alennuskoodi Sweaty Betty alennuskoodi homcare.fi alennuskoodi Trekkinn alennuskoodi Hesburger kuponki Zoovillage alennuskoodi Ticketmaster alennuskoodi Confetti alennuskoodi Showstopper alennuskoodi Overclockers alennuskoodi Freshpair alennuskoodi Muistolaatta alennuskoodi Adobe tarjouskoodi Stuntman alennuskoodi Aminoporssi alennuskoodi Fasttech alennuskoodi Kokkiman alennuskoodi Teipparit alennuskoodi John Lewis alennuskoodi Rapala alennuskoodi\nTarget Australia Ilmainen toimitus\nKaupan Target Australia jäsenet eivät tarvitse muita kuponkeja. Saadaksesi ilmaisen toimituksen, kirjaudu sisään ostohetkellä. Säännölliset vierailijat voivat ostaa kuponkeja ilmaiseksi tai ilmaiseksi. Toimitustavoille on monia vaihtoehtoja, ja kun lähetät toimitustietoja, voit valita suosikkitapasi. Riippumatta siitä, mitä pyyntösi on, Target Australia toimittaa pyynnön mukaan. Tilauksessasi ilmoitetaan arvioitu saapumispäivä.\nTarget Australia Palautukset\nJos haluat palauttaa tuotteen, käsittele se 30 päivän kuluessa tuotteen vastaanottopäivästä. Kauppa Target Australia käsittelee palautuspyyntösi mahdollisimman pian. Kun kauppa Target Australia suostuu, voit täyttää palautuslomakkeen. Pakkaa koko tuote ja palautuslomake huolellisesti ja lähetä ne takaisin Kun palautat tavaran, voit ottaa yhteyttä kauppiaan Target Australia kauppaan ja maksaa palautuksen väliaikaisesti. Paketin allekirjoittamisen jälkeen saat muistutuksen palautuksen tilasta. Saat palautusmaksun 14 päivän kuluessa.\nTarget Australia Jäsensuunnittelu\nTarget Australia rekrytoi lisää jäseniä liittymään. Kun olet tullut kauppiaan Target Australia jäseneksi, voit nauttia jäsenyyden muokkaamisesta. Voit esimerkiksi saada syntymäpäiväalennuksen. Kun sinun on palautettava tavarat, siitä ei aiheudu lisäkustannuksia. Jos haluat lisää pisteitä, sinun on tehtävä ostoksia useita kertoja. Siirry osoitteeseen cartwheel-secure.target.com ja etsi rekisteröintimerkki liittyäksesi heihin


Bella 571C on varsinainen monikäyttövene: se sopii retkeilyyn, yhteysveneeksi ja kalastukseen. Pistopunkat mahdollistavat yöpymisen ja pitkienkin tavaroiden kuten kalastusvälineiden säilyttämisen veneessä lukittujen ovien takana. Tässä veneessä mukavuutta lisää Wallaksen liesi/lämmitin.\nVene on siisti ja hyvä. Pieniruokainen 2-tahtinen Johnson on huollettu ja se on hyvässä kunnossa. Normihuoltojen lisäksi tänä vuonna on uusittu vesipumppu. Samalla uusittiin kannentiiviste, vaikka vanha osoittautuikin olevan kunnossa. Veneen ohjauskaapeli ja -rumpu sekä virtalukko on myös uusittu tänä vuonna.\nVarusteina on mm. Eaglen kaiku ja karttaplotteri sekä vapateline. Bella 571C on itsetyhjentyvä.\nVeneen hinta on 11500 euroa. 700 euron lisähintaan on mahdollista ostaa Yamahan 6-hevosvoimainen 4-tahtimoottori vm. 2012 sekä 1900 eurolla 1350 kg:n jarrullinen Starset-traileri (jarrut, sähköt, vinssi yms. juuri uusittu). Pakettihinnasta voidaan neuvotella. Vene on vesillä, sijainti Länsi-Helsinki, tervetuloa koeajolle. Tiedustelut mieluiten sähköpostitse / tekstiviestillä, soittelen takaisin. Vaihto?\nVene on siisti ja hyvä. Pieniruokainen 2-tahtinen Johnson on huollettu ja se on hyvässä k...Lue lisää »\nVeneen hinta on 11500 euroa. 700 euron lisähintaan on mahdollista ostaa Yamahan 6-hevosvoimainen 4-tahtimoottori vm. 2012 sekä 1900 eurolla 1350 kg:n jarrullinen Starset-traileri (jarrut, sähköt, vinssi yms. juuri uusittu). Pakettihinnasta voidaan neuvotella. Vene on vesillä, sijainti Länsi-Helsinki, tervetuloa koeajolle. Tiedustelut mieluiten sähköpostitse / tekstiviestillä, soittelen takaisin. Vaihto? Piilota »\nNettivene ID 733108


Kengurotat eli kengururotat\nKuvassa yllä sanjosenkengurotta (Dipodomys insularis).\n*Kuva - Copyright Alan Harper\nKengurotat - Dipodomyinae\nKengururottien nimi nykyisin on kengurotat. Tämä nimistötoimikunnan antama uusi nimi perustuu siihen, että lajinimessä ei saa esiintyä jonkin toisen lajin (kenguru) nimeä. Siksi kenguru on lyhennetty muotoon kengu.\nKengurotat muodostavat oman alaheimonsa Dipodomyinae - jyrsijöiden lahkon Rodentia heimossa hyppyrotat Heteromyidae. Kengurottia on Suomessa joskus aiemmin kutsuttu taskuhyppyrotiksikin.\nKengurottien nimi tulee niiden "kengurumaisesta", kaksijalkaisesta olemuksesta. Niillä on eturaajoja pidemmät takaraajat. Ne myös liikkuvat hyppimällä kuin kengurut konsanaan ja kykenevät tekemään jopa muutaman metrin pituisia loikkia, mikä on hämmästyttävää niiden kokoon nähden.\nKengurotat elävät vain Pohjois-Amerikassa - siellä aavikoilla ja hiekka- ja pensasmailla\nKengurottalajeja on 22 ja niillä on useita alalajeja. Ne kaikki elävät ainoastaan Pohjois-Amerikassa ja siellä alueella, joka ulottuu Missourista Lounais-Kaliforniaan ja Meksikon keskiosiin. Useimmat lajeista elävät vain Kaliforniassa. Tunnetuista lajeista eräät ovat jo kadonneet ja useammatkin lajit ovat hyvin uhanalaisia, kun taas eräät, kuten arizonankengurotta elävät varsin hyvin ja runsaslukuisina.\nKengurottien elinympäristönä on kasvillisuustyyppi, jolla englanniksi on nimenä chaparral. Sana tulee espanjan kielen sanasta chaparro, joka tarkoittaa pientä, kääpiömäistä, ikivihreää tammea. Tällöin maisema on aukeaa, isot puut enimmäkseen puuttuvat ja maa on kuin nummea, ruohon ja pensaiden peittämää pensasmaata, tai vain hiekkaa ja kallioita.\nMaaperän on oltava hiekkaa tai muuten pehmeää, niin että se soveltuu kaivamiseen. Tulipalot ovat yleisiä näillä mailla. Eräät lajit, kuten arizonankengurotta, elävät hyvin kuumilla ja kuivilla seuduilla. Kuumuudessa kengurotat eivät viilennä olemustaan hikoilemalla tai läähättämällä.\nChaparral-maisema on sekin monin paikoin uhanalainen, ja kun se katoaa, katoavat monet siitä riippuvaiset lajit, kuten kengurotat. Kengurotilla on tärkeä sijansa niiden asuttaman, toimivan ja terveen ekosysteemin ylläpidossa.\nArizonankengurotta (Dipodomys merriami) on otettu käteen biologisia lajitutkimuksia varten.\n*Kuva Copyright Connorlong90\nBajankengurotta (Dipodomys agilis)\nKaliforniankengurotta (Dipodomys californicus)\nTeksasinkengurotta (Dipodomys compactus)\nSonorankengurotta (Dipodomys deserti)\nOklahomankengurotta (Dipodomys elator)\nKorvakengurotta (Dipodomys elephantinus)\nSanquintininkengurotta (Dipodomys gravipes)\nCalaverasinkengurotta (Dipodomys heermanni)\nIsokengurotta (Dipodomys ingens)\nSanjosenkengurotta (Dipodomys insularis)\nSantamargaritankengurotta (Dipodomys margaritae)\nNevadankengurotta (Dipodomys microps)\nChihuahuankengurotta (Dipodomys nelsoni)\nFresnonkengurotta (Dipodomys nitratoides)\nTasankokengurotta (Dipodomys ordii)\nAavikkokengurotta (Dipodomys panamintinus)\nMeksikonkengurotta (Dipodomys phillipsii)\nCochisenkengurotta (Dipodomys spectabilis)\nSandiegonkengurotta (Dipodomys stephensi)\nSantacruzinkengurotta (Dipodomys venustus)\nTasankokengurotta (Dipodomys ordii) - Poikanen, syksy 2016 Cochiti Pueblo, New Mexico, USA.\n*Kuva Copyright Mark Schraad\nUseat ihmiset kuvailisivat kengurottia ulkonäöltään söpöiksi. Lajit ovat toistensa kaltaisia, mutta myös eroja sekä koossa, värityksessä että muissakin yksityiskohdissa löytyy.\nLajista riippuen kengurottien pituus on kuonon päästä hännän tyveen 10 - 20 cm. Cochisenkengurotta on kengurotista kooltaan suurin, sen kokonaispituus häntineen on 34 cm. Tupsupäinen häntä on ruumista pidempi. Hännän yläpinnassa on tummempi juova. Pitkällä hännällään kengurotta tasapainottaa hypätessään itseään. Hännän päässä on karvoista muodostuva levennys, huiska kuin luuta. Sillä voidaan jarruttaa ja ohjata ilmalennon aikana. Se on siis kuin peräsin.\nVäritys on vaihtelevaa mutta hiekanruskeaa. Selkäpuolen karvapeite voi olla tummanruskeasta vaaleanruskeaan ja kellervänruskeaan, kun puolestaan vatsapuolen silkkinen karva on valkeaa.\nKengurotilla on suurikokoinen pää ja niiden olemuksesta näyttäisi "lähes puolet", tai ainakin kolmasosa olevan pelkkää päätä. Silmät ovat suuret ja pyöreät korvat ovat pienet. Pitkissä takajaloissa on neljä varvasta. Viisivarpaisia lajejakin on kaksi, Dulzura kangaroo rat (Dipodomys simulans) ja sandiegonkengurotta (Dipodomys stephensi). Tassunpohja on karvapeitteinen, mikä parantaa tarttuvuutta löysässä hiekassa. Eturaajat ovat pienet ja kuin kuihtuneet, eli taantuneet.\nYön eläjiä ja piehtaroimalla hiekkakylvyistä nautiskelijoita\nKengurotat viettävät päiväajat nukkuen itsekaivamissaan, maanalaisissa onkaloissa. Liikekannalla ne ovat vain öisin. Silloinkin ne välttävät liikkumista, jos kirkas kuu paistaa.\nKengurotille elinehto on se, että niiden elinympäristönä on hiekkamaa. Hiekkaa on helppo kaivella, siihen voi tehdä tunneleitä ja pesäluolia.\nKengurotat eivät tyydy vain kaivelemaan hiekkaa, vaan ne pyörivät ja piehtaroivat nautinnollisesti siinä, ottaen kunnon hiekkakylpyjä! Mitä ilmeisimmin ne näin pitävät itsensä puhtaina. Ilman näitä hiekkakylpyjä kengurottien iho ärtyisi ja karvapeitekin kadottaisi kiiltonsa.\nSanjosenkengurotta (Dipodomys insularis).\n*Kuva Copyright Alan Harper\nHyvin kuivaa ruokailua - hamstraamista poskipussien avulla\nKuivilla hiekkamailla ja aavikoilla elävät kengurotat selviytyvät pitkään ilman vettä. Niillä on siksi vähäiseen nesteensaantiin erikoistuneet munuaiset. Toki kengurotat silloin, kun se on mahdollista, syövät meheviä ja kosteita, taikka sateen kostuttamia kasvinosia, joista ne saavat tarvitsemansa nesteen. Ne saavat riittävästi nestettä kuitenkin myös ihan kuivasta ravinnosta, jolloin vettä syntyy rasvojen ja hiilihydraattien hajoamisprosesseista.\nVaihtelevaan kasvisravintoon kengurotilla kuuluvat kasvien siemenet, varret, lehdet, marjat ja hedelmät. Jotkin harvat hyönteisetkin voivat kelvata ateriointiin. Kengurotat ovat ruokavarastojen kerääjiä, itseasiassa intohimoisia hamstraajia. Ne hamstraavat piiloisiin onkaloihinsa ja kaivantoihinsa valtaviakin ruokavarastoja, joihin ruoka kulkeutuu mukavasti poskipusseissa. Ne muodostuvat karvaisista ihopoimuista, jotka ulottuvat suupielistä lähes niskaan saakka.\nRuokapiilojen määrästä antaa kuvaa se, että tällaisia peitettyjä kaivantoja laskettiin erään pesän läheltä 875 kappaletta. Ruokansa varastoinnissa kengurotat keräävät ruokatarpeet ensiksi pesän lähellä oleviin kaivantoihin, ja kun ruoat ovat tarpeeksi kuivuneet, ne siirretään pesäkoloon ja maanalaisiin onkaloihin, varsinaisiin pitkän ajan päätevarastoihin.\nArizonankengurotta (Dipodomys merriami). Arizonankengurotan kokonaispituus on häntineen 25 - 30 cm, pituudesta yli puolet on häntää. Painoa on 40 - 50 grammaa.\nKengurotat lisääntyvät erityisesti lämpimänä aikana ja kovaankin tahtiin, siis joskus kaikenkin aikaa. Pesueita on kuitenkin vähintään kolme vuodessa. Raskausaika on 4 - 5 viikkoa. Karvattomia ja sokeita poikasia syntyy pesään 1 - 5 ja naaras hoitaa niitä pesässä kuutisen viikkoa.\nKengurottien elinikä luonnossa on varsin lyhyt, eli 2 - 5 vuotta.\nHyvin herkkäkuuloisia - koska vihollisia liikkuu - ja paljon\nAavikoilla öisin liikkuvilla eläimillä on yleensä hyvin kehittynyt kuuloaisti, eivätkä kengurotat tee tässä suhteessa poikkeusta. Kengurotan korvassa korvaluut vahvistavat ääntä ja niiden kyky kuulla hyvin hiljaista ääntä on viisi kertaa tehokkaampi, kuin ihmisellä.\nNiinpä kengurotat kuulevat hyvin hiljaa liikkuvien, lukuisten pahojen vihollistensa, kuten pöllöjen, kettujen, ilvesten, mäyrien, kojoottien, kissojen, koirien ja kalkkarokäärmeiden aikaansaamat, olemattomatkin äänet. Siksi kengurotat hyvin harvoin jäävät näiden saalistajiensa kiinnisaamiksi. Pieninkin pöllönsiiven suhahdus pimeällä yötaivaalla ja käärmeen kahahdus pimeän ruohikon kätköissä - ja kengurotta jo vilahtaa piiloihinsa. Tämä vilahdus tapahtuu usein pitkällä hypyllä.\nEsimerkiksi arizonankengurotta loikkaa eli hyppää pakoon lähtiessään yhdellä loikalla 2,75 metriä, eli lähes kolme metriä. Tällainen, yli kymmenen kertaa sen oman pituuden mittainen loikka on mahdollinen vahvojen takajalkojen ansiosta, niiden avulla kengurotta lähtee liikkeelle kuin katapultista.\nNevadankengurotta (Dipodomys microps) on otettu käteen biologisia lajitutkimuksia varten.\n*Kuva nevadankengurotasta yllä Copyright Wildlife Wanderer\nKengurotat eivät ole erityisen sosiaalisia eläimiä, vaan ne viihtyvät yksin. Kun lisääntymistä tapahtuu kaiken aikaa, niin toki perhettä on koolla suuren osan aikaa, mutta perhekuntaan kuuluu vain yksi uros.\nKun pesäpaikkoja voi olla lähelläkin toisiaan, niin kengurotat kohtaavat myös toisiaan. Urokset ovat aggressiivisia ja haluavat olla aina näyttämässä toisille uroksille, kuka on kukkulan kuningas ja ketä naaraiden kannattaa suosia ja seurata. Eivät kengurottienkaan maailmassa nahjukset ja nynneröt pärjää.\nArizonankengurotta (Dipodomys merriami).\nSuomessa ei lain mukaan saa pitää lemmikkieläimenä villieläintä, jollainen kengurottakin on.\nUlkomailla kengurottia pidetään lemmikkinä. Tosin, ei sielläkään lemmikkinä saa olla uhanalainen laji, jollaisia lukeutuu kengurottien lajien joukkoon.\nNetin asiantuntijat eivät anna erityisen hyvää arviota kengurotasta lemmikkinä. Se on villi, eikä erityisesti ystävysty ihmiseen, se ei siis ole "seuraeläin". Kengurotta haluaa touhuta omiaan - ja se vaatii suuren häkin ja erityishoivan.\nKullekin ihmisen hoteisiin, vaikkapa eläintarhaankin, otettavalle villieläimelle täytyisi taata mahdollisuus mahdollisimman lajityypilliseen käyttäytymiseen. Kengurotat haluavat juosta nopeasti pitkiäkin matkoja, hypätä kolme metriä, kääntää alastulon jälkeen salamana suuntaa, kuten ne kykenevät tekemään - ja juosta hyppien taas kuin hurmiossa. Välillä ne haluavat kaivaa onkaloita ja pyöriskellä, itseään puhdistaakseen, valtoimenaan hiekassa.\nTätä kaikkea kengurotat haluavat tehdä yöeläiminä juuri öiseen aikaan. Päivät ne haluavat nukkua, ja piilossa, jotta ne tuntisivat olonsa turvalliseksi. Siten, ehkäpä ei sittenkään kannata olla allapäin siitä, ettei voi saada lemmikiksi kengurottaa.\nKengurottien elinmaisemat ovat varsin avaria, parhaimmillaankin kasvustona ovat ruohot, pensaat ja muutamat katajat ja pienet havupuut. Maasto voi olla myös aavikkoa, ihan paljasta hiekkaa ja kalliokkoa. Esimerkiksi sonorankengurotta (Dipodomys deserti) asustaa Mojaven aavikolla, jossa kesällä on hyvin kuumaa ja talvet ovat hyvin kylmiä.\nNäillä mailla viihtyvät myös monet muut eläinlajit, kuten muulipeurat, ilvekset, skunkit, ketut, kojootit, piikkisiat, mäyrät, kärpät, lukuisat hiirilajit, ja linnuista haukat, korpit, pöllöt, peltopyyt, viiriäiset, fasaanit, kyyhkyset ja lukuisat laululinnut - sekä kalkkarokäärmeet.\n*Kuva kengurottien mailta Copyright, Photo credit: BLM Bureau of Land Management\nFresnonkengurotan alalaji tiptonkengurotta (Dipodomys nitratoides nitratoides), joka on myös äärimmäisen uhanalainen.\nSanta Cruzin kengurottien pelastusoperaatio\nYhdysvalloissa partiotytöt laativat kaksikielisiä julisteita, jotka opastavat maastossa kulkijoita suojelemaan luontoa ja sen eläimistöä.\nErityisesti he toimillaan pyrkivät edistämään uhanalaisten, Pohjois-Amerikassa elävien pienten jyrsijöiden, santacruzinkengurottien (Dipodomys venustus venustus) selviytymistä. Näitä hyvin harvinaisia kengurottia elää endeemisesti ainoastaan rajatulla alueella, Santa Cruzin vuorilla Kaliforniassa, Yhdysvalloissa. Siellä niitä on hyvin vähän ja viimeiset sinnittelijät hoipertelevat sukupuuttoon johtavan, hyvin syvän ja synkän kuilun reunamilla. Syvyys ja synkkyys tulee tietenkin siitä, että kun jokin vuosimiljoonien myötä kehittynyt eläin katoaa, sitä ei ikinä saada takaisin.\nKengurottien hyväksi partiotytöt istuttivat myös hopealehtimanzanitoja. Manzanitat eli kanervakasveihin kuuluvat sianpuolukat ovat yksi seudun luonteenomaisista kasveista. Ne ovat puumaisia pensaita ja yksi niistä on erittäin harvinainen, endeeminen, vain näillä vuorilla kasvava "hopealehtisianpuolukka" (Arctostaphylos silvicola) (lajille ei löytynyt suomenkielistä nimeä). Se voi kasvaa kuin puumaisena jopa kuusi metriä korkeaksi.\nSantacruzinkengurotat Santa Cruzin vuorilla ovat alueen ekosysteemissä yksi avainlajeista, ja niiden olemassaolosta riippuu koko seudun kasviston ja eläimistön selviytyminen. Näihin lajeihin kuuluu kengurotan ohella yksitoista hyvin harvinaista kasvilajia, kuten edellä mainittu hopealehtimanzanita ja kolme muuta eläinlajia.\nKengurotat kaivavat maastoon käytäviä, joissa muutkin lajit myös kulkevat ja ne kuljettelevat kasvikunnan siemeniä ympäriinsä. Kaliforniassa on todettu, että kengurottien hengissä säilyminen on selkeä indikaattori siitä, että luonto elää ja voi hyvin. Jos ja kun kengurotat katoavat, se ennakoi sitä, että koko luonnon järjestelmä alueella on romahtamassa ja muita lajeja myös alkaa kadota, kengurotan kadottua.\nJulisteessa kulkijoita kehotetaan liikkumaan hyvin varoen kengurottien asuttamalla maalla ja olemaan astumatta kengurottien kotien päälle. Julisteessa esitellään myös alueen uhanalaisia kasveja.\nTutustumista kengurottien ravintokasveihin ja niiden istuttamista.\n*Kuvat partiotytöistä Copyright CountryMouse13\n*Kuva kengurotan kodin aukosta ja Tipton kengururotasta Copyright Pacific Southwest Region USFWS.\nDesert USA: Kangaroo Rat\nArizona-Sonora Desert Museum: Animal Fact Sheet: Merriam's Kangaroo Rat\nSandhills Alliance for Natural Diversity (S.A.N.D.): Santa Cruz kangaroo rat\nSierra Club: Santa Cruz kangaroo rat's decline indicates a plant community at risk by Debbie Bulger and Caitlin Bean\nAnimalWised, Josie F. Turner: The Kangaroo Rat as a Pet\nWikipedia: Kangaroo rat\nKodin suuri eläinkirja: Kengururotat\nLuonnontieteellinen keskusmuseo: Kengurottien suomenkieliset nimet


Joululahja vegaanille - mitä valita pukinkonttiin? - Vegan Like Me\nBenecosiDeal of SwedenJoululahjatLaveraLuonnonkosmetiikkaLushThe Ordinary\nItse pääsen helpolla, koska lahjoja ei hankinta kuin lapsille – ja nekin ovat 99% hankittuna 🙂\n09/12/2018 at 10:11\nHyviä ideoita! En olisi tiennyt, että tuo ABH paletti ja TBS kalenteri on molemmat vegaanisia :). Itselläni ei ole yhtään vegaania lahjansaajana, joten näitä ei tarvitse sen puoleen miettiä niin paljoa.\nMeillä on perheen ja suvun kesken päästy siihen, että vain pikkuväelle jaetaan ja ostetaan lahjoja. Toki siitä aina välillä lipsahdetaan. Vinkkasin miehelleni, että minulle saa ostaa Michelle Obaman kirjan.\nTodella kivoja lahjoja olet valinnut. Uudet kännykänkuoret olisivat tarpeen niin minulle kuin miehellenikin 🙂\nJa mukavaa vaikkakin sateista sunnuntaita!\nTodella kivoja lahjaideoita. Me ollaan päätetty ettei aikuisten kesken paljon lahjoja jaeta, joten lahjojen suhteen minulla ei ole kovin isoa stressiä!


Auton konepesu edistää ruostumista? | Tuulilasi\nKonepesu edistää ruostumista?\nViime keväänä ruotsalaiset autoilijat hieroivat silmiään, kun päivälehdissä julkaistiin tietoja huoltoasemien automaattipesulaitteiden veden laadusta. Pesuvesi sisälsi suolaa!\nAuton pesu huoltoasemien konepesulaitteissa on tuttu ja usein toistuva toimenpide suurelle osalle autoilijoita. Moni tietää, että paras pesutulos saavutetaan, kun auto pestään käsin. Jos auto ei ole kovin likainen, tyydytään kiireessä konepesuun. Myös autoilijan ikä vaikuttaa. Vanhempien autoilijoiden mielestä itse peseminen on tuskallisen hankala toimenpide.\nAutoa ei nykyisin saa pestä missä tahansa. Asiaa on käsitelty sekä ympäristöä koskevissa määräyksissä että monien taloyhtiöiden järjestyssäännöissä. Taloyhtiöt haluavat säästää vettä. Ympäristöviranomaiset taas haluavat, että auton pesuvesi kemikaaleineen ei pilaa ympäristöä. Huoltoaseman tarjoama konepesu tuntuu siksi hyvin perustellulta ratkaisulta.\nHarjapesukoneiden käyttämä vesi kierrätetään suljetussa järjestelmässä. Näin säästetään vettä ja vältetään pahimpien epäpuhtauksien joutuminen viemäriverkostoon. Harvan autoilijan mieleen on hiipinyt kysymys siitä, millaista oikeastaan on harjapesukoneiden käyttämä vesi?\nTutkimustulos Ruotsista keväältä 2000\nRuotsalaisia asia kiinnosti, ei varmaankaan vähiten siksi, että he arvostavat ympäristöään paljon. Päätettiin tehdä tutkimus, jossa analysoitiin harjapesukoneiden autojen päälle ruiskuttaman veden laatu. Vesi on kierrätettyä eikä pelkästään vesijohtoverkosta tulevaa uutta puhdasta vettä.\nTutkimustulokset kohauttivat. Veden laadussa oli tuntuvia laatueroja. Eräissä tutkimuskohteissa autojen pesussa käytetty vesi oli erittäin suolapitoista. Autoja pestiin siis "suolavedellä", joka sitten kuivattiin auton pintaan.\nTuloksia analysoitaessa tutkijat huomauttivat, että veden laadulla oli ilmeisesti yhteys vuodenaikaan ja jopa keliin. Todennäköisesti suolapitoisuus nousi silloin, kun autot olivat pesuun saapuessa ajaneet vastikään suolatuilla teillä ja kaduilla. Vastaavaa ilmiötä tuskin esiintyy aikoina, jolloin suolausta ei ole tehty. Tulokset saivat tutkijat jatkamaan tukimusta. Uuusia tietoja varmaan saadaan ensi talven aikana.\nAutoilijan kannalta kuvattu ilmiö, jos sellaista esiintyy myös Suomessa, on harmillinen. Autosta huolta pitävä autoilija ajaa usein konepesuun silloin, kun hän on ajanut suolatuilla teillä ja tuntee huolta suolan vaikutuksista auton koriin. Joudutaan ojasta allikkoon, jos päältäpäin puhtaalta näyttävä auto on saanutkin uuden "suolakäsittelyn".\nAsiaa koskevia tutkimustuloksia emme ole löytäneet Suomesta. Muutamat huoltamoisännät ovat kuitenkin kertoneet, että he eivät käytä pesuveden kierrätystä, koska pesutulos on ollut heikompi. Palaamme asiaan saatuamme tarkempaa tietoa.


Vanhempia alastomia kuvia - motoclubsanroque.com\nTäydellinen tyttö net mobile Palkittu xxx Bi kolmikko kuvia Cindy nahat kuvia Nude kik kuvia Slut kuvia ilmaiseksi Tissit kuvia\nTärkein > Kuvia > Vanhempia alastomia kuvia\nVanhempia alastomia kuvia\nYhdysvallat määräsi Venäjän konsulaatin suljettavaksi - Lavrov BBC: Jaa artikkeli Facebookissa Huomaathan, että viestien ilmestyminen kestää hetken, koska kaikki viestit tarkistetaan ennen julkaisua. Ensitreffit alttarilla -sarja palaa taas ruutuun! Miten voin poistaa lapseni kuvan? Työnhakijasta ei ole sallittua edes yrittää hakea tietoa mistään muualta kuin työnhakijalta itseltään.\nInstagram poistaa julkaisut, jotka eivät noudata käyttöehtojammeoikeustoimialueiden lakien mukaan. Ilmainen venäläinen porno sivustoja. Kanada englanti yhteistyössä MediaSmartsin kanssa. On kuitenkin meidän kaikkien yhteinen tehtävä kertoa heille uhkista, joita he saattavat kohdata ja suojella heitä tekemällä verkkoympäristöstä niin turvallinen kuin mahdollista, sanoo Europolin Kyberrikostorjuntakeskuksen EC3 johtaja Steven Wilson KRP: Siten rikollisten on mahdollista saada materiaalia esimerkiksi hyvin pienistä lapsista.\nPresidentti Niinistö kommentoi Ylellä hallituksen kiisteltyä linjausta paperittomista: Ymmärrämme, että ihmisillä saattaa olla erilaisia käsityksiä siitä, mitä on soveliasta jakaa Instagramissa, ja että useimmiten ihmiset jakavat kuviaan hyvin tarkoituksin. Vanhempia alastomia kuvia. Ilmainen musta pussy valokuva. Piiskaa, Oon voimissain vai Kovemmat kädet — mikä Vain elämää -vedoista on suosikkisi?\nVoi hurja, äkkiä kaikki lääkäreiden kuvat pois intter webseistä. Aivan tavalliset nettiin laitetut perhe- ja lomakuvat, joissa näkyy lapsia, voivat päätyä pedofiilien kuva-arkistoihin. Tämän käytännön tarkoittamina käyttäjätilien haltijoina pidetään kaikkia vuotiaita ja sitä vanhempia käyttäjiä. Vanhemmille on myös muita hyviä kiusaamisesta kertovia online-lähteitä: Alatunniste Asiakaspalvelu Käyttöehdot Lähetä palautetta Mediatiedot Rekisteriseloste Tietosuoja Tilaa Me Naiset.\nKätevälläkin palvelulla on kuitenkin lieveilmiönsä. Kuvat, joissa esiintyy alastomuutta, saatetaan kuitenkin poistaa, koska ne eivät ole yhteisönormiemme mukaisia. Terrorismin itseopiskelu aiotaan kriminalisoida Suomessa Kotimaan uutiset Älypuhelimistä on tullut vakava ongelma kouluille. Kommentit 6 Kommentit Mulla ja vaimollani on paljon Pe Lentäjäkaksikko kuoli taitolentoturmassa Moskovan lähistöllä Kirjoita seuraavat numerot peräkkäin: Trumpin hävittäjäkommentista älähtänyt Matti Vanhanen HS: Työtään tehnyt sairaanhoitaja joutui poliisin mielivaltaisen toiminnan kohteeksi — karu video Yhdysvalloista 1.\nVaikka ihminen toimisi kuvan jakaessaan hyvää hyvyyttään, siitä voi seurata odottamattomia reaktioita. Sosiaalisessa mediassa tai vaikka perheblogissa jaetut kuvat voivat päätyä esimerkiksi lapsipornosivuille.\nCum suuhun kuvia\nNukkuva alaston tyttöjen kuvia\nSwinger tarinoita kuvia\nVaikka kuva hänen pieleen menneestä piirroksestaan olisi sinun mielestäsi hellyttävä, se voi hävettää lasta.\nFacebook Twitter WhatsApp Tykkää. Netissä pienten lasten alastonkuvia on löydetty sivustoilta, joihin kukaan vanhempi ei toivoisi niiden päätyvän. Älä kerro asioista, jotka hävettävät lasta Se, mikä on aikuisten mielestä suloista, voi olla lapsesta nöyryyttävää. Porvoolainen ävuotias Markus työskentelee sosiaaliohjaajana. Seksikäs kuuma seksikäs. Kaikki eivät kuitenkaan ymmärrä tällaista huumoria, ja viaton vitsi voidaan irrottaa asiayhteydestään. Lapsen kasvu ja kehitys 0—1 v Arki vauvan kanssa alkaa Vauva kehittyy vuorovaikutuksessa vanhempien kanssa Vauvan aistien kehitys Vauvan sosiaalinen kehitys Vauvan fyysinen kehitys Vauvan liikunnallinen kehitys Vauvan kehitysheijasteet eli refleksit Vastasyntyneen vauvan nukkuminen Puolivuotiaan vauvan nukkuminen Vauva ja median käyttö.\nTietoja Google-kirjoista - Tietosuojakäytäntö - Palveluehdot - Tietoa julkaisijoille - Ilmoita ongelmasta - Ohjeet - Sivustokartta - Google Etusivu. Ilmainen seksi elokuva. Älä anna lapselle julkisia opetuksia Videot, joissa huolestunut vanhempi motkottaa teinille paljastavista Instagram-kuvista, leviävät somessa helposti. Vanhempia alastomia kuvia. Avainsanat facebook instagram lapsi some valokuva vauva yksityisyys.\nMarilla on Uno-niminen chihuahua.\nUudet Nokia-puhelimet ilmestyivät elokuussa voimalla operaattoreiden myyntilistoille, mutta eivät yltäneet kuitenkaan aivan terävimpään kärkeen eli TOP3: Tällä kaudella elämänsä avaa viisi naista: Kiitos etukäteen rakentavasta kommentistasi! Jotenkin tuntuu, että koko ajan tuomitaan, vaikka ei oo tehnyt mitään paha kenellekään, Erika miettii jaksossa.\nNyt yhtiö puskee markkinoille uunituoreita ämyreitä uusilla toiminnoilla höystettynä. Puhelin Vaihde 09 Uutisvihjeet Markkinoinnin fax Vastausta ryhtyy etsimään rikoskomisario Markku Rautavuoren\nPanty booty kuvia\nX videot mustari


Kalenterivuosi käyntiin elintärkeällä voitolla Ässistä | Pelicans\nKalenterivuosi käyntiin elintärkeällä voitolla Ässistä\nIsku Areenalla juhlittiin vuoden 2020 alkajaisiksi Pelicansin 4-2-voittoa Porin Ässistä.\nAntti Tyrväinen nosti kaukalon isoimman miehen Markus Niemeläisen seinälle toisessa erässä. (Kuva: Tomi Natri)\nPelicansilta nähtiin Isku Areenan perjantai-illassa sen kauden paras kotiavauserä. Tulosta syntyi heti ensimmäisellä ylivoimalla ajassa 04:47 Hannes Björnisen nautiskeltua Juhamatti Aaltosen herkullisesta tarjoilusta taululle 1-0. Toinen syöttöpiste Janne Jalasvaaralle.\nErätauolle siirryttiin isäntien 2-0-johtoasemassa, kun Miihkali Teppo iski kauden toisen täysosumansa maalin edestä. Syöttöpisteet nelosketjun laitureille Taavi Vartiaiselle ja Miro-Pekka Saarelaiselle.\nÄssät tuli lämminhenkisessä toisessa erässä peliin mukaan ajassa 26:00 Veeti Vainion maalilla. Pelicans haastoi tilanteen maalivahdin häirintänä, sillä maalivahti Atte Tolvanen joutui työskentelemään maaliin johtaneessa tilanteessa ilman toista patjaansa kontaktin seurauksena. Tuomaristo kuitenkin hyväksyi osuman, joten päätöserään lähdettiin tilanteessa 2-1.\nIsännät painelivat ennen kolmannen erän puoltaväliä uudelleen kahden maalin karkumatkalle. Maalarina kunnostautui Jesse Ylönen, joka ohitti Daniil Tarasovin Waltteri Merelän loistopassista. Aleksi Mustonen kirjasi 3-1-osumaan toisen syöttömerkinnän.\nPeli ei ollut vielä valmis. Tylor Spink toi Ässät jälleen maalin päähän, kun peliä oli käyty 52:22. Ylönen päätti kuitenkin porilaisten pyristelyt iskemällä kiekon tyhjään verkkoon, ja näin täydet sarjapiseet jäivät Lahteen numeroin 4-2.\nIllan komeimman taklauksen (jutun kuva) esittänyt Antti Tyrväinen arvosti voiton korkealle.\n- Taisteluvoitto. Aloitimme hyvin, ensimmäinen erä oli meiltä hyvää kiekkoa. Se on sanottava, että aika paljon tuli jäähyjä tänään. Teimme viisikkona hyvin töitä, puolustimme kovaa, erikoistilanteet toimivat ja Atte oli hyvä maalilla.\nPelicans nousi voitolla viiden pisteen päähän pudotuspeliviivasta.\n- Yritimme olla liikaa miettimättä pelin tärkeyttä. Keskityimme omaan hommaan: siihen, että viisikko on tiivis ja ratkaisut selkeitä. Varmasti kaikki tiesivät pelin panoksen, mutta jätimme vähemmälle sen painottamisen, ja se toimi. Tästä on hyvä jatkaa huomenna Jyväskylään, Tyrväinen sanoi.